Villa Victoria / San Sebastián-Gipuzkoa / Non-nahi Lo123\nCalle San Bartolomé 13, 20007\nTel: +34 943 84 78 45\nTurismo Enpresen Erregistroa: GSS00807\nHotela egoitza-gune batean dago, Kontxatik hiru minutura, eta bost minutu eskasera alde zaharretik eta erdigunetik paseatzen, parekorik gabeko eskaintza gastronomikoaz gozatzeko. Gainera, monumentu, antzoki, kultur etxe eta ongizate zentroetatik gertu dago.\n2018ko abuztuan inauguratutalo eraikin batean dago hotela. Bere diseinu abangoardista modernoengatik definitzen den hotela da. Desberdina, dotorea, sofistikatua, funtzionala eta oso gaur egungoa, Villa Victoria by Inturrek klasikoa dena hautsi eta dimentsio berri batera eramango zaitu.\nBoutique hotelak 34 logeletatik aparte beste gauza askoz gehiago ere baditu. Erlaxatzeko gunean terraza bat etzaulkiekin eta beheko solairuan gosaltzeko guneak xarma nahasezina duen txoko bat egokitzen dute. Hotel ez du aurrekaririk Donostian.


Gorka Eizmendi zortzigarren, Espainiako rally txapelketako sailkapen orokorrean - Aiaorio - Karkara.eus\nGorka Eizmendi zortzigarren, Espainiako rally txapelketako sailkapen orokorrean\nKarkara 2018-12-11 12:36\nUdaberrian lesioa izan zuen Eizmendik, lasterketa batean jasandako istripuarengatik, eta hiru hilabetez lehiaketetatik kanpo egon behar izan zuen; horren ondorioz, sailkapen orokorra irabazteko aukerarik gabe geratu zen.\nAbenduaren 2an, igandearekin, Espainiako lur gaineko rally txapelketako zortzigarren proba jokatu zen Madrilen, denboraldiko azkena. Gorka Eizmendik, Avia taldeko pilotuak, bigarren postua lortu zuen lasterketan, eta horri esker, sailkapen orokorreko zortzigarren postuan bukatu du txapelketa. Denboraldiko garaipen bakarra Nafarroan lortu zuen, irailean.\nGorkak sare sozialetan argitaratutako bideo batean esandakoaren arabera, datorren urtean indar gehiagorekin itzultzeko asmoa du, Espainiako lur gaineko rally txapelketa irabazten saiatzeko.


Otsailaren 11ra arte eman daiteke izena Sopelako Duatloiaren XIV. edizioan parte hartzeko - Sopela - Hiruka.eus\nOtsailaren 11ra arte eman daiteke izena Sopelako Duatloiaren XIV. edizioan parte hartzeko\nKerman Santiago Alkorta 2019-02-07 11:41\nAtletismoa eta txirrindularitza uztartzen dituen kirola egin gura dutenek aukera izango dute Sopelako XIV. Duatloian, otsailaren 16an. Hilaren 11 da izena emateko azken eguna, www.triatloi.org webgunean, baina data heldu baino lehen 250 partaideko kopurua betetzen baldin bada, ondoren ez da apuntatzerik egongo.\nProba triatloi federatutako kirolariei zuzenduta dago eta Euskadiko Txapelketarako puntuagarria izango da. 16:15ean hasiko da emakumezkoentzat, eta 16:30ean gizonezkoentzat. Ordu bi iraungo du duatloiak, eta irteera eta helmuga Sopelako Udaletxeko Plazan izango ditu.\nOinez bost kilometro egin beharko dituzte kirolariek hasieran, gero hogei kilometro txirrindulagaz, eta amaitzeko, berriro ere, bi kilometro eta erdi oinez. Sariak ere egongo dira kategoria orokorreko lehenengo hiru irabazleentzat; 100, 75 eta 50 euroko bonuak, hurrenez hurren.\nUdalak eta Hirubi Triatloi Sopela elkarteak antolatu dute ekimena, Euskadiko Triatloi Federazioarekin elkarlanean.


Irailean inauguratuko dute Arantzazuko auzo-etxea - Oñati - Goiena.eus\nIrailean inauguratuko dute Arantzazuko auzo-etxea\nMireia Bikuña 2010-06-04 10:40\nSolairu bakarrekoa da eta jangela, sukaldea, komuna eta gelak izango ditu, eta Arantzazun bizi direnak eta haien oinordekoak dira bazkideak\nArantzazura heldu baino lehen, Kortakoagain aldean ikusten da eraikin berria, errepidetik. Solairu bakarreko eraikina da. Jangela, sukaldea, komuna eta gelak izango ditu. Jangelan beiratea jarriko dute. Kanpotik zuri kolorekoa da. Gainera, ingurumenarekiko eragina ahalik eta txikiena izan dadin, teilatuan, kanpotik, belarra jarriko dute.\nEraikina Ugarte enpresak egiten dihardu, baina inguruko urbanizazio lana auzotarrek egingo dute. "Egubakoitz, zapatu eta domeketan elkartzen gara auzoan beharrezkoak diren lanak egiteko", esan digu Arregik.\nArantzazuko auzo-alkatea pozik dago eraikin berriarekin. "Behar-beharrezkoa genuen auzo-etxea. 48 urtean egon gara elkartzeko eta auzoko gaiak aztertzeko lokal barik. Auzoa gainbehera zetorren. Baina auzo-etxearekin giza harremanak sortu eta auzoko giroa indartuko dugu", esan digu Jabier Arregik.\n55 bazkide ditu auzo-etxeak, guztiak Arantzazun bizi diren baserritarrak eta haien oinordekoak. Arregik esan digu auzo-bazkariak eta afariak eta bilerak egiteko erabiliko dutela.\n1898a ezkero, Arantzazuko auzo-eskola egun aparkalekua dagoen tokian zegoen. Bi solairu zituen: behean eskola, sukaldea eta komuna; eta goian bi logela, sukaldea eta komuna. Bigarren solairu hark balio zuen baserriren batek su hartzen zuenean eraberritu bitartean hara bizi izatera joateko. 1961ean, autoen aparkalekua egiteko enbarazu zela-eta, bota egin zuten. Ordutik hona dihardute auzotarrek biltzeko lokala eskatzen. Gandiaga Topagunea egin zutenean ere lokala eskatu zuten han.\nArantzazuko aparkalekua egiteko dokumentu bat sinatu zuten Udalak, frantziskotarrek eta auzotar batzuek. Baina desagertu egin zen. Urte batzuk geroago, fotokopia agertu zen, baina ordurako, auzo-etxe berria egiteko lehen pausoak ematen hasiak ziren. Frantziskotarren laguntza azpimarratu digu Arregik: "Telesforo Zuriarrainekin egin genuen berba, eta hark esan zigun lursaila topatzeko, eurek ordainduko zutela, eta ondoren lagapena egingo zigutela. Horregatik guztiagatik, eskerrak eman gura dizkiegu".


kritiken hemeroteka » Aingeruaren igarotzea\nUn ange passe / Pello Lizarralde / Erein, 1998\nAingeruaren igarotzea Jose Jabier Fernandez / Euskaldunon Egunkaria, 1998-10-24\nPello Lizarralderen azken liburuari izenburua ematen dion hitz jokoa frantsesez dugu idatzia eta bere esanahia, gutxi gorabehera, honako hau da: un ange passe (aingeruaren igarotzea), honela esaten da elkarrizketa batean hutsune edota isilaldi bat gertatzen denean eta hau nekagarria eta luzea izaten baldin bada. Orduan, frantsesez, metafora hau zera esateko erabiltzen da: hutsunearen edota isilaldiaren momentua elkarrizketako kideen artean igarotako aingeru batek sortu duela.\nMetafora honen esanahiak, hizkuntza literarioaren aldetik, historian zehar bide eta interpretazio desberdinak jaso ditu. Idazle bakoitzak bere erara erabili du eta, ondorioz, aingeruaren igarotzea ere era ezberdinean ulertu dezakegu.\nPello Lizarraldek erabiliena eta, agian, ederrena aukeratu du: aingerua igarotzen denean gauzen ageriko zertzeladak desagertu eta ezkutatutako beste batzuk agertzen direla, gogoetak abstrakzioetara hurbiltzen, arrazoizkoa arrazoigabe bihurtzen, kontzientzia inkontzientzia eta errealitatea lilura.\nAingerua igarotzen denean, narrazioan eta, batez ere, giroan azaltzen diren isilaldi eta esan gabekoetan laburbildu eta biltzen da narrazioaren funtsa, benetako esanahia. Garrantzia duena ez da azalean kontatzen zaiguna, baizik eta azaleko sare horrek ezkutatzen duena. Eta narrazio mota honen balioa eta erakargarritasuna sareak dituen zuloetan datza. Zuloak txikiegiak badira, irakurlea ez da kutsatuta sentituko idazleak sortu nahi duen atmosferarekin. Baina handiegiak badira, arintasun nabarmenegiak sortu dezakeena bestelakoa da, narrazioa astuna izatea alegia.\nPello Lizarralde, zalantzarik gabe, Euskal Herriko literaturan dugun kontalari berezienetakoa da. Bere lanen artean irakurleak Hatza mapa gainean eta Sargori gogoratu ditzake. Oraingo honetan, narrazio bilduma den bere azken liburuan, lau lan bildu ditu: Un ange passe, Enamoratuen izerdia, Bi eta Ozeanoa. Eta nahiz eta bere estiloa lehenengo ipuinaren izenburuan bildu, beste hiru istorioak ere atmosfera berak kutsatuak daude.\nLizarralderen narrazioak, estilo honen jarraitzaileak direnentzako, maisulanak dira. Istorioek kontatzen digutena garrantzitsua bada ere, benetan garrantzia duena bere estiloaren giroa da. Bera baita narrazioaren haria eramaten duena, era kadentzioso batean, lasai, isilaldiz beterik. Honela, irakurlea da giro honen deskribapenaz narrazioaren muina estalgabetu behar duena. Baina saiatzea merezi du. Azalean arintasuna transmititzen eta komunikatzen duen atmosfera horretan sakontasun handia baitago.\nEstilo mota hau gustuko ez dutenek kontutan har dezatela literaturan zein artean askotan esanahia bera baino garrantzitsuagoa dela gauzak nola esaten diren. Askotan, eta gaur egun gehiago, garrantzi gehiago ematen diegu azaleko baina era indartsuan kontatuta dauden gauzak esateko gai diren artista eta idazleei, ahaztuz, azken finean, azalekoak besterik ez direla kontatzen dituzten gauzak, eta narrazio eta obra horiek etorri diren indar berarekin ere alde egiten dutela.\nAgian, Lizarralderen estiloa batzuei gogorregia egingo zaie, mintzaira eta materiazko ekonomia bandia baitago xehetasunez kontatzen diren istorio hauetan, baina ahaleginak ez du izpiritua hutsik uzten. Malenkonian edo oroitzapenean noizbehinka murgiltzea ere merezi duen gisa. Giorgio de Chirico edota Angel Pacual margolarien lanetan lasaitasun.eta patxadaz murgiltzea merezi duen bezala. Tabucchi eta Calvinoren liburu eta narrazioetan murgiltzea merezi duen moduan. Victor Ericeren filmetan murgiltzea merezi duen bezala. Hauetan guztietan azalean gertatzen diren baino gauza gehiago gertatzen baita. Froga ezazue.


Ikimilikiliklik, JA Artzeren unibertsoa - San Telmo Museoa\n"Ikimilikiliklik, JA Artzeren unibertsoa" JA Artzek (Usurbil 1939 - Donostia 2018) 40 urte baino gehiagotan garatutako lan poetikoan zehar egiten den bidaia da. JA Artze oso ezaguna da herritarren artean Mikel Laboaren abesti ikonikoen, esaterako, Txoria txori, Gure Bazterrak edo Zaude lasai abestien letren egilea izateagatik edo bere anaia Jexuxekin txalapartari gisa aritzeagatik.\n2018ko apirilaren 18tik maiatzaren 20ra\nIkus-entzunezko hau 2015ean aurkeztu zen San Telmo Museoan. Orain, Joxean Artze hil ondoren, berriz ere aurkeztu nahi izan dugu poetaren oroimenez, 2018ko apirilaren 24an eskainiko diogun omenaldi ekitaldiarekin batera.\nJA Artzek obra sakona eta gutxi ezagutzen dena ere ezkutatzen du, artearen hainbat esparrutan garatu duena: poema-liburuak, audio-grabazioak eta ikuskizun eszenikoak. Azken horiek, bere idatzizko proposamenak eszenatokira daramatzatenak, bere garaian abangoardiakoak izan ziren eta, aldi berean, uneko baldintza soziopolitikoak medio, oso popularrak izan ziren. Horien artean azpimarratzekoa da Ikimilikiliklik bidekidekaria, musika, poesia eta irudia uztartzen zituen ikuskizun multimedia 70eko hamarkadan testuinguru kulturala astindu zuena.\nAntolatzaileak: San Telmo Museoa, EHU / UPV - Mikel Laboa Katedra\nKolaboratzaileak: Gipuzkoako Foru Aldundia, Euskal Kultur Erakundea, Donostiako Udaleko Euskara Zerbitzua, Kutxa Fundazioa, Otxoa de Barandika Fundazioa, Usurbilgo Udala, Ville de Biarritz-Médiatèque.\nJatorrizko ideia: Alberto Lizarralde\nZuzendariak: Alberto Lizarralde, Carlos Rodriguez.


SNCFk aparteko lansaria banatuko die langileei hilabete honetan | Ekonomia | Berria\nNoiz sortua: 2018-12-17 12:32:37\nSNCFk aparteko lansaria banatuko die langileei hilabete honetan\nEmmanuel Macronek abenduaren 10ean eskatu zien enpresei langileak aparteko ordain batekin saritzeko. Edouard Phillipen arabera, Jaka Horiak baretzeko neurriek %3,2ra igoaraziko dute Frantziako defizit publikoa.\nJaka Horiak Parisen joan den larunbatean. ETIENNE LAURENT / EFE\nGuillaume Pepy SNCFko presidente-zuzendari nagusiak Radio Classiquen egin dioten elkarrizketan azaldu du bere konpainiak "jokatu" egingo duela "erosteko ahalmenaren aldeko mobilizazio nazionalaren jokoa". Pepyren arabera, "abenduko nominarekin" aurten soldata igoerarik izan ez duten cheminot-ek aparteko ordain berezi bat jasoko dute.\nLehen ordain batean 400 euroko lansaria jasoko dute gutxieneko soldata halako 1,5etik behera jasotzen duten SNCFko beharginek eta 200 euroko saria gutxieneko soldata halako 1,5 eta biren artean irabazten dutenek. SNCFk ehun mila langile inguru ditu eta ordain horrek 30 milioi euroko kostua izango du "urtea irabaziekin itxiko duen enpresarentzat". Pepyk azaldu du 2019an ez dela izango igoerarik bidaia txartelen prezioan.\nUrte bukaeran langileei aparteko sari bat emateko eskaria joan den abenduaren 10ean egin zuen Emmanuel Macron Frantziako Errepublikako presidenteak, Jaka Horien sumina baretu nahian iragarritako neurriekin batera. SNCFz gain, aurretik ere izan dira gutxien irabazten duten beharginentzatk halako sariak iragarri dituzten enpresak, batez ere tamaina handikoak: Orange, Publicis, Alitce, Iliad, LVMH, Kering, Total...\nJaka Horiak baretzeko neurriek 2019an 10.000 milioi euroko kostua izango dutela azaldu du Edouard Phillipek Les Echos egunkarian eta horrek igoarazi egingo duela defizit publikoa, lehen aurreikusitako %2,8tik %3,2ra. Horrek esan nahi du Frantziak ez duela Europako Batasunetik agindutakoa —defizita %3tik azpira izatea—beteko, beste behin.


Elkartasuna garaile, Asteasun - Asteasu - Tolosaldeko ataria\nElkartasuna garaile, Asteasun\nJosu Artutxa Dorronsoro 2018-12-23 15:45\nGoizean, Asteasuko IV. Elkartasun Krosa ospatu da herriko kaleetan. Aurten, bildutako dirua, Aiztondo bailararekin senidetuta dagoen El Salvadorreko Segundo Montes komunitateari laguntzeko izango da. Guztira, 169 korrikalarik hartu dute parte.\nAdin guztietako herritarrek nahiz ingurukoek utzi ahal izan dute euren aletxoa elkartasuna adierazteko. Irteera puntuan lehenak, 2009an eta ondorengo urteetan jaiotakoak izan dira. 500 metroko itzulia eman diote zirkuituari. Enea Garmendia eta Aier Plaza izan dira azkarrenak. Benjamin mailan, berriz, Ane Martin eta Aritz Lahidalga izan dira lehenak helmugan.\nOndoren, 2005 eta 2008 urteen artean jaiotakoen txanda izan da, bi kilometroko ibilbidea egin behar izan dutelarik. Kategoria honetan, Aiara Agirrezabalak eta Unax Mendiak lortu dute lehen postuan amaitzea. Gero, itzuli solidarioa eman da. Ez da lasterka bat izan, eta partaideek, korrika edo oinez egin dute itzulia, tartean, herriko alkateak.\n12:00etan, berriz, lasterketa nagusia abiatu da. Kadeteek lau kilometroko ibilbidea burutu dute, eta jubenil eta seniorrek, berriz, sei kilometrokoa. Kadeteetan Leire Martinez eta Josu Mujika izan dira garaile. Jubeniletan, Inar Herrero izan da azkarrena. Emakumezko inork ez du parte hartu kategoria honetan. Senior mailan, berriz, Asier Martinez gizonezkoetan, eta eskutik helduta iritsi diren Lourdes Colomo eta Aitziber Ibarbia emakumezkoetan izan dira bizkorrenak.\nHaurretan, irabazle bakoitzari 10 euroko balioa duten txartelak eman dizkiete, eta helduetan, berriz, ardo botila eta gazta bana. Partaide guztientzat, gainera, hamaiketakoa banatu dute eta amaieran, saski desberdinak zozkatu dituzte.


Gemini konstelazioa: ezaugarriak, kokapena eta mitologia | Sareko Meteorologia\nGerman Portillo | 02/06/2021 10:46 | astronomia\nGaur egun, zodiako konstelazio garrantzitsuenetako bati buruz hitz egingo dugu, bere garrantzia eta kokapena dela eta. Buruz konstelazio gemini. Orion 30-30 ° ipar-mendebaldean dago. Orion da zeruko konstelaziorik nabarmenena eta deigarriena; beraz, Gemini ez da oso zaila ikusten. Ezagutzea merezi duten istorio ugari ditu Greziako mitologian.\nHori dela eta, artikulu hau Gemini konstelazioaren ezaugarriei, kokapenari eta mitologiari buruz jakin behar duzun guztia kontatuko dugu.\n2 Gemini konstelazioaren kokapena eta osaera\n3 Gemini konstelazioaren mitologia\n5 Izar multzoak\nZodiako hirugarren konstelazio garrantzitsuena da. Orion 30 bat gradu ipar-mendebaldean dago. Orion da zeruko konstelaziorik nabarmenena eta konstelazio deigarriena. "Ehiztari kosmikoa" deitzen zaio. Gemini-k izar talde handia du, gizakien pertzepzioan eta ikusmenean elkarrengandik gertu edo elkarrengandik gertu daudela ematen duen arren, errealitate tristea da argi-urte batzuetako aldea dutela edo batere lotuta ez daudela.\nAntzinako astronomoek erabaki zuten izar horiek lerro imajinarioekin lotzea. Modu horretan hainbat eredu, objektu eta irudi sortu zituzten, eta konstelazioen izenak eman zizkieten, horregatik jaio zen Gemini polaritateen seinale gisa.\nEsaten da konstelazio hori urteko hiru urtaroetan baino ez dela ikusten. Hauek dira, batez ere, udazkenean eta neguan, eta ipar hemisferioko estazioetan ikus daitezke. Hala ere, udan hego hemisferioan ikus daiteke geroztik Beste izar distiratsu batzuekin gurutzatzen den konstelazioa da. Ikusi bezain laster, bere bi izar distiratsuenak, Castor eta Póllux deitzen direnak, aintzat hartu daitezke. Biek ia distira-maila bera dute eta izarrez, kometez eta behatzea merezi duten zenbait apaingarriz aberatsak dira. Gemini konstelazioa independentea eta indibidualistatzat jotzen den jendearentzako zodiako bat izatearen arrazoietako bat da.\nGemini konstelazioaren kokapena eta osaera\nGemini konstelazioa Orionetik 30 bat gradu ipar-mendebaldera dago, unibertsoaren ehiztari konstelazioa. Konstelazio mota honen arreta gehien erakartzen duten ezaugarrien artean, honako hauek aurki ditzakegu:\nGarrantzitsuenak diren bi izarrak dira argienak eta garrantzitsuenak. Ezezaguna da Castor eta Póllux izenekin. Bigarren izar honi esker eguzkiaren orbitetatik kanpo dagoen planeta bat aurkitu zen. Eta izarrak Jupiter planetaren tamaina baino hiru aldiz handiagoa da. Castor izarra 6 osagaiz osatutako izar anitz gisa bereizten da.\nKonstelazio honek izar zuri izugarri distiratsuak ditu orbitako zenbait alditan. Zodiako konstelazioetako bat ere bada, eta garrantzi aldetik hirugarren garrantzitsuena da.\nOrionetik 30 bat gradu ipar-mendebaldera dago, unibertsoaren konstelazio ehiztaria.\nGemini konstelazioaren mitologia\nGeminis izena Castor eta Póllux oso bikiak eta bi bikien bikotearen deialditik datorrela esaten da. Normalean bi ume biluzik agertzen dira. Erromatar mitologian konstelazio honen interpretazioan, Romulorekin eta Remorekin erlazionatuta daude, garai hartako Erromako sortzaile mitikoak ziren.\nBikiak Leda izeneko Espartako erreginaren arrautzetatik atera omen ziren. Cisne estatuan Zeusekin estali ondoren, gaztetan Castor hil zuten eta Póllux bere anaiaren heriotzagatik mendekua hartu zuen. Zeus lurrera jaitsi zen unean betiko bizitzaren oparia ematera, Poluxek baztertu egin zuen esanez ez zuela betirako bizi nahi bere ondoan anairik gabe. Horrela, Zeusek Pólluxi gustatu nahi zion eta jainkoen erreinua eta hildakoen eremua txandakatzen utzi zion, bere anaia bisita zezan..\nHala ere, Poseidonek bikiak marinelen zaindari eta gidari bihurtu zituen, horregatik Polux eta Castorreko izarrak masta gainean edo gainean aurkitzen dira beti.\nAstrologian, Gemini haizearen seinaleetako bat da. Zodiako konstelazio adimendun eta analitikoenetako bat dela aitortzen da. bi buru bat baino hobeak baitira eta are gehiago guztiz kontrako bi pertsona. Konstelazio honek ezaugarri on asko ditu, eta txarrak, berriz, indartsuak eta erradikalak dira. Egoismoa eta indibidualismoa nabarmendu daitezke haien ezaugarri txarretan. Pertsona positiboei dagokienez, oso harkorrak eta adimentsuak dira, eta ingurumenean eragin handia dute bertara egokitzeko gaitasun handiarekin.\nSeinale honetan Merkurio da nagusi, horietatik nabarmenena pentsamoldearen bikoiztasuna da. Hori dela eta, jakinduriaren gaitasuna du, zeinu horretan jaiotako jendeak bere burua argi ulertzeko gai izango delako. Hala ere, zeinu horrek menderatzen duen objektuaren izaera konplexua, ezohikoa eta aldakorra izan ohi da. Oso dotoreak eta adeitsuak, alaiak eta irudimentsuak dira, eta askotan nahi dutena lortzeko gaitasunaz baliatzen dira.\nGemini konstelazioan izar multzo irekiak edo galaxia multzo izenekoak aurki ditzakegu. Hodei molekularrez osatutako eta galaxia osoan barreiatuta dauden izar multzoak dira.\nOso izar beroak dira, kopuru handian biltzen direnak. Izar multzo irekiak galaxia espiraletan bakarrik aurki daitezke. Funtsezkoak dira Esne Bidean izarren eraketa aztertzerakoan, izar horiek adin berekoak direlako.\nGemini konstelazioak nebulosa izeneko formazioak ere baditu. Forma dela eta, deigarrienetako bat eskimalen nebulosa da. Jatorrizko izen hau du, ikusita burua kaputxarekin estaltzen duen pertsona baten aurpegia dirudi, eskimalek egiten duten moduan.\nEspero dut informazio honekin Geminiren konstelazioari eta haren ezaugarriei buruz gehiago jakitea.\nArtikuluaren bide osoa: Sareko Meteorologia » astronomia » Konstelazio gemini


superbia proiektuaren aurkezpena\neremuak programako proiektuen aurkezpenak\n2015eko ekainaren 22an\n"programatzea, editatzea, ekoiztea II" jardunaldietako kontakizunak -2015ekaina-\nAdriana Laespada-ren eta Oier Iruretagoiena-ren eskutik...\nAndré Sousa-ren eta Mauro Cerqueira-ren hitzaldia\nmoritz kung eta mela dávila\nMoritz Kung-en eta Mela Dávila-ren hitzaldia (Arts Libris)\nLeire Vergara-ren hitzaldia\nSergio Prego-ren hitzaldia\n2015 ekainak 22\n2015 ekainak 23\n2015 ekainak 24\n2015 ekainak 22 - 2015 ekainak 24\nJardunaldi hauek gogoetarako gune bat izateko sortu dira, arte-jarduerari buruzko gai garrantzitsuak aztertzeko. Gai horietako batzuk "programatzea", "editatzea", "ekoiztea” eta dira. Era berean, jardunaldiek beste helburu bat dute: eremuak programak azken bi edizioetako deialdi irekian gauzatutako proiektu eta ekimenak ikusgai jartzea. Euskal arte-eremuko produktoreen artean zubi eta sareak ezarri nahi dituen programaren babesean agertu dira arte-ekimen eta -proposamen horiek. Bibaoarten izandako topaketa hauek gogoetagai batzuk izan ditu, aintzat hartutako ardatz tematikoen bidez:\nAzken urteotan, eta euskal esparruan jarraian etorri diren erakunde-ereduekin batera, artistek bultzatutako proiektuak sortu dira. Proiektuok programazio egonkorrak garatu dituzte, eta topagune eta eztabaidagune modura funtzionatu dute. Programa horiek eszena baten berri ematen digute, noiz edo noiz erakundeei lotuta, beste batzuetan hainbat espaziotan etenka “ostatatuta”, eta inoiz, kokapen "pribatuetan” kokatuta. Atal honek programazio paralelo edo erakundez kanpoko baten aukerak jorratu nahi ditu, artistek kudeatutako eta hainbat hiritan –Bartzelona, Bilbo, Oporto– kokatutako adibide batzuen bidez.\nOrotariko argitalpenak bultzatzea izan da eremuaken lan-ildo nagusietako bat: artisten liburuak, idazki-bildumak, mintegien aktak eta arte-kritikari eta -teoriari lotutako argitalpen-proiektu espezifikoak. Arte-liburuen edizioak, batez ere autoedizioak, ezohiko garrantzia izan du argitalpenaren eremuan, baita arte garaikidean ere. Hala jarri dute agerian liburu-azokek (hala nola Bartzelonako Arts Libris eta Madrilgo Libros Mutantes), erakusketek (adibidez, “Auto-edit. Nuevas formas y modelos en la autoecición y la publicación independiente”, Huarteko Arte Zentroan) eta hainbat argitalpen-ekimenek. Ildo horretan, helburua da errealitate hori publikoarengana hurbiltzea eta inprimatutako zein lineako materiala ekoizteko eta banatzeko formatuen artean eztabaidatzea.\nArtearen eremuan, "produkzioaren” kontzeptua aipatzean hainbat interpretazio eta ikuspegi azaleratzen dira. Artistek, museo eta erakundeek, biurteko ekitaldiek eta galeriek “produzitzen” dute artea. Bestalde, “produktu” horrek agerian jartzea behar du jendartean, produkzio-prozesuan hartutako konpromisoa ixteko. Nork produzitzen duen eta zer produzitzen duen galde genezake. Atal honetan aztergai izango da zer ondorio izan dituen arte-jardueran erakundeek eta agente artistikoek “produkzioaren” kontzeptuari emandako birdefinizioak.\n- Halfhouse (Bartzelona) etxe baten eta elkartruke eta komunikazio artistikoko gune baten arteko uztarketa da. Bere helburuetako bat artistekiko zuzeneko lanari, ekoizpena laguntzeari eta programazioaren garapen kritikoari lehentasuna ematea da. Halfhouse Sinéad Spelman eta Alberto Peral artisten ekimena da.\n- Gio Bat Manu Uranga artistaren proiektua da. Lekuarekiko harreman materialean ematen den gauzatze fisikoa aztertzen du, gorputzaren eta keinuaren bidez, euskarri teknologikoak eta horien dinamikak baliatuz. Urte hasieratik, Pablo Marteren lankidetzarekin, Gio Bat proiektuak hainbat artisten erakusketak eraman ditu aurrera Bilbon.\n- Uma Certa Falta de Coerência Oportoko erakustoki bat da, eta André Sousa eta Mauro Cerqueira artistak dira zuzendariak. Jimmie Durham artistaren A Certain Lack of Coherence liburuaren izenburutik hartu du guneak izena. Liburu horretan, honako izenburu hau duen testua dago irakurgai: “Artists must begin helping themselves” (artistek euren buruari lagunduz hasi behar dute bidea).\n- Juan Pablo Huércanos Oteiza Museoko zuzendariordea eta kultura-proiektuetako komisarioa da. 2014an AutoEdit, forma eta eredu berriak autoedizio eta argitalpen independentean erakusketaren komisario izan zen Huarte Zentroan. Erakusketaren ekitaldi berri bat prestatzen ari da 2016rako, zentro berean.\n- Gonzalo Golpe eskarmentu profesional handia du arte grafikoetan. Sektore horretan produkzio-teknikaria, erakusketa-produkzioko diseinatzailea, koordinatzailea eta editorea izan da. Argitaratzeko eta erakusketetan aurkezteko edizio, koordinazio eta ekoizpen grafikoetan espezializatutako Siete de un Golpe tailerreko zuzendaria da 2010etik. Madrilen bizi da.\n- Elisabeth Klement diseinatzaile grafikoa da eta Pieter Verbekerekin batera Amsterdamgo ‘San Serriffe’ liburu eta diseinu denda kudeatzen du. Gaur egun Rietveld Academy erakundeko diseinu sailean dihardu lanean. Bestalde, urtero antolatzen du Laura Papparekin batera ‘Asterisk’ Summer School Tallinn-en (Estonia).\n- Moritz Kung erakusketa-komisarioa eta editorea da, eta Bartzelonan bizi da. Espezialista da artista-liburuen munduan. 2015ean hainbat argitaratze-jardueren komisario izan da Bartzelonako Arts Libris ekitaldian, argitalpen garaikidearen arloan nazioarteko topaketa garrantzitsuenetakoa den horretan.\n- Mela Dávila filologoa da (Bartzelonako Unibertsitate Autonomoan ikasi zuen), eta ondorengo erakundeetan lan egin du: CGAC-en (Santiago de Compostela), MECAD-en (Sabadell) eta MACBA-n (Bartzelona). Azken horretan Argitalpen Sailaren arduraduna izan zen 2000tik 2005era, eta Ikasketak eta Dokumentazio Zentroko zuzendaria izan zen 2006tik. 2012tik Hamburgon bizi da.\n- Leire Vergara erakusketa-komisarioa eta ikertzailea da. Komisario lanetan aritu da DAEn (Donostiako Arte Ekinbideak, 2002-2005) eta Rekalde aretoan (2006-2009). Gaur egun Bulegoa z/b ekimeneko kidea da, Bilbon.\n- Heidi Vogels artista da eta Amsterdamen bizi da. Argazkia, filma eta bestelako ikerketa-moduak erabiltzen ditu lanean, gure perspektiba eguneroko errealitatean eta inguratzen gaituen espazioan birkokatzeko xedearekin. Egun Fezeko (Maroko) lorategi-oroitzapenei eta horien barruko munduei buruzko filma egiten ari da.\n- Sergio Prego artista da eta Bilbon bizi da. Ikuspuntu performatibo batetik bideoak eta instalazioak erabiltzen ditu, baina bere lanak eskulturarekin lotura estua dauka. 1996tik 2002ra Acconci Studioarekin elkarlanean aritu zen New York-en. Primer Performa 2010 sortzen eta garatzen hartu zuen parte 2010ean, MUSAC-en. Gaur egun, Kalostra pedagogia proiektuan hartzen du parte, Donostian.\n- Carlos Díez moda-diseinatzailea da. 2004an erakutsi zituen bere diseinuak estreinakoz Pasarela Cibeles moda-ekitaldian. Bere sormena eta irudimena medio, bestelako alderdi batzuk ere jorratu ditu diseinuaren eta artearen esparruan, zinemako edo moda-aldizkarietako estilismoa, besteak beste.


Basoa adituen begietan - ZientziaEus\nBasoa adituen begietan\nBizkaiko eta Gipuzkoako paisaia, neurri handi batean, pinu-sailek osatzen dute. Bertako basoei dagokien lur-eremuetan daude pinuak, eta, ondorioz, baso autoktonoak gutxiengoa dira. Hedaduraz txikiak dira, eta elkarrekin lotunerik gabeak askotan. Itxaropenerako arrazoirik bada, ordea. EHUko Baso-ekologia eta Baliabide Naturalak Sailak basoak ikertzen dihardu, eta, haiek diotenez, poliki bada ere, baso autoktonoa bere onera etortzen ari da azken 20 urteotan.\nEAEko ohiko mendi-paisaia da hau. Pinua da nagusi, eta bertako basoa iristeko zailagoak diren lekuetan dago. Hala ere, azken hogei urteetako paisaiaren bilakaera aztertu duen ikerketa baten arabera, pagadiak, hariztiak, eta oro har baso mistoak hobera bidean daude.\nNAGORE REMENTERIA; Elhuyar Fundazioa: Euskal Herriko Unibertsitateko Zientzia eta Teknologia Fakultatera etorri gara, hemen baitago ikerketa hori aurrera eraman duen taldea. Landare Biologia eta Ekologia Saileko Ibone Amezagarekin egin dugu hitzordua.\nTalde honetan kapital naturala dute ikergai. Ekosistemak aztertzen dituzte landarediaren ikuspegitik. Besteak beste, bertako basoen egoerari erreparatzen diote.\nNAGORE REMENTERIA; Elhuyar Fundazioa: Zuek badaukazue aukera ikerketa egiteko baso batera joan beharrik gabe, urrutira, nolabait. Mapa batzuk erabiltzen dituzue horretarako.\nIBONE AMEZAGA, EHU: Erabiltzen dugu Geographics Information Sistem, azken batean dira baliabide informatiko batzuk laguntzen dizutenak lurraldea ikusten, eta lurralde horretan kokatzen zuk ikusi nahi dituzun lekuak edo zelan dagoen paisaia ordenatuta. Orduan, guk sistema horien bidez jakin dezakegu berezitasun batzuk guretzat ekologikoki garrantzitsuak direnak. Adibidez, guk begiratu nahi ditugun ekosistemen orbanek zer tamaina daukaten, zer forma daukaten, paisaian zelan dauden kokatuta, euren arteko distantziak... Baina, gero, beste gauza bat da jakitea erlazionatzen mapak ematen dizun informazioa bertan jazotzen denarekin. Guk, lehen, hasierako ikerketak egiten genituen bertoko lekuetan, joaten ginen basora eta ikusten genuen. Baina baita ere garrantzitsua da jakitea euren arteko erlazioa, eta baliabide hauek bermatzen digute hori egitea. Azken batean, batzuetan bai, bakarrik lan egiten dugu paisaian, baina beste batzuetan irteten gara kanpora ikustera. Garrantzitsua da bertan zer gertatzen den jakitea. Azken batean, norbait joan behar da datu horiek bilatzera, eta polita da mendira joatea. Ez dugu esango ezetz. Guri hori gustatzen zaigu.\nEzin aukera hori galdu. Unibertsitateko bulegoa utzi, eta Ibone Amezagarekin eta bere taldeko Gloria Rodriguezekin, haien lanaren alderdirik gustagarriena gozatzera goaz. Harizti eder batera etorri gara, Gernikatik kilometro gutxira, Arratzura. Ibonek eta Gloriak basoari beste begi batzuekin begiratzen lagunduko digute.\nNAGORE REMENTERIA; Elhuyar Fundazioa: Adituen ustean, Arratzuko baso hau dibertsitate handikoa da. Ibone, adituok begiratu batean antzematen diozue baso bati dibertsitate handikoa dela?\nIBONE AMEZAGA, EHU: Tira, begirada bat ematen baduzu, ikusten da ez dagoela dena antolatuta, estratu ezberdinak ditu, zuhaitz-espezie ugari daude, lurrean ere ikusten dugu landaredi desberdinak daudela. Eta egitura, landareak, sastrakak, gero zuhaitzak... egitura ezberdin hauek habitat ezberdinak egiten dituzte, eta horrek egiten du oso dibertsoa izatea.\nHau norbaitek ikusita esango zuen: "hau zikina dago, txarto dago, ez dago antolatuta", baina horrek ematen dio naturari dibertsitate-aukera edukitzea. Orduan, bai, ikusita estratu ezberdinak, eta ikusten denez ez dagoela ordenatuta, kudeatuta, horrek ematen dizu seguru aski dibertsitate ezberdina izango duela. Ez bakarrik landareak, animaliak ere bai. Eta horregatik entzuten ditugu memento honetan txoriak.\nNAGORE REMENTERIA; Elhuyar Fundazioa: Eta dibertsitate handia izateak derrigor ekartzen du espezie asko egotea? Ala espezieen kantitatea ez dago zuzenki lotuta basoaren kalitatearekin, dibertsitatearekin?\nIBONE AMEZAGA, EHU: Dibertsitatea neurtzeko, zenbait indize daude, eta bat da bakarrik aberastasuna: zenbat espezie dauden. Baina baita ere garrantzitsua da, zuk eduki dezakezu espezie asko, baina bat, bi edo hiru izatea gehien daudenak. Eta dominantzia hori dagoenean, dibertsitatea ere jaisten da, segun eta bakarrik kontatzen duzun zenbat espezie dauden, edo kontuan hartzen duzun espezieak eta estaldura.\nNAGORE REMENTERIA; Elhuyar Fundazioa: Gernika inguruan gaude, Ibone, eta hemen inguruan pinudiak daude, eta baita ere eukalipto-basoak. Alde handia dago kalitatearen eta eskaintzen dutenaren aldetik pinudi, eukalipto-baso eta baso misto hauen artean?\nIBONE AMEZAGA, EHU: Lehendabizi, hauek udazkena ematen digute. Guk hauen bidez ikus ditzakegu aroak, baina eukaliptoak edo pinuak beti dauzka hostoak. Horrek baso barruan dauden baldintzak aldatzen ditu, eta horrek egiten du azpian agertzen dena desberdina izatea, eta hor dauden erlazioak desberdinak izatea. Hori da errazena esateko. Horrek ez du esan nahi pinudiak behin dentsitate txikietan daudenean, bertoko espezieak sartu ezin direnik, batzuk badaude. Baina beste asko, batez ere udaberriko edo neguko landareak, orain edo aurreko hilabetean loretan egon direnak, horiek ezin dute. Zergatik? Ez direlako lehiakorrak gero agertzen diren espezieekin. Argiarengatik. Urte osoan zehar gutxi gorabehera sartzen da argi-kantitate berdina. Aldiz, hauetan behin ondo ixten denean, ikusten duzue zelan dauden itzalak, gerizpeak. Orduan, espezie hauek ohituta daude argi gutxirekin egotera udan, eta pinuak beti ematen dute argi berdina, eta espezie lehiakorragoak sartzen dira, eta ezin dute lehian jarraitu eta desagertzen dira.\nPinudien kudeaketan egon daiteke Arratzukoa bezalako hariztiak hedatzeko giltza. Berez, honelako hariztiek ohikoak beharko lukete Gipuzkoan eta Bizkaian, baina gaur egun, hobera doazen arren, oraindik zatikatuta daude.


Transformazioa eta zeharkakotasuna EITBko Zuzendaritzako izendapenen bereizgarri\nTransformazioa eta zeharkakotasuna, EITBko Zuzendaritzako izendapenen bereizgarri\nEITBLab sortu da, formatu berrietarako ideia eta eduki laborategia Komunikazio talde guztiari zuzendua. Miramongo Produkzio faktoriaren parte izango da.\nEITBren Bilboko erredakzioa. Argazkia: EITB Media\nTransformazioa, zeharkakotasuna, nazioartekotzea eta Komunikazio Taldearen kohesioa izango dira EITB Mediaren zuzendaritzaren ikur, etxeko profesionalen aldeko apustuarekin batera. Horrela adierazi du Andoni Aldekoa EITBren zuzendari nagusiak astearte honetan, otsailaren 23an, EITBko Administrazio Kontseiluan, organigramako izendapenen berri ematean.\nEITB Mediaren epe motzeko helburu nagusiak bi dira: gestio postu nagusietan zeharkako zuzendaritzak jartzea, kanal diferenteen edukiak partekatu ahal izateko, eta ikus-entzunezko produktuen transformazioan aurrera egitea.\nTestuinguru honetan, Unai Iparragirre Torres (Arrasate, 1973) ETBko zuzendaria izango da. Iparragirre ETBra itzuliko da Discovery Communications kanaleko Europa, Ekialde Ertaina eta Afrikarako Eduki Estrategiako presidenteorde kargua utzita. Zuzendari berriak ETBn eman zituen lehen lan urratsak erredaktore, gidoilari eta programa zuzendari gisa. Egun, esperientzia handia du kanalen kudeaketan, eduki digital zein linealen estrategian eta produktuen garapenean. Unai Iparragirrek telebistari nazioarteko ikuspegi eta neurria eman nahi dio, formatu eta eduki berrien egokitzapenean lan egiteaz gainera.\nIparragirreren izendapenarekin batera, eta hedabide guztiei taldeko eta nazioarteko ikuspegia eta zeharkakotasun hori txertatu nahian, zeharkako beste zuzendaritza batzuk nabarmendu behar dira EITB Median. Hartara, Arantza Ruiz Miguelez (Gueñes, 1976) irratiko, telebistako eta eitb.eus-eko Albistegien zuzendaria izango da eta Joseba Urkiola Irulegi (Leitza, 1986) hedabide guztietako Kirol zuzendaria.\nArantza Ruiz Radio Euskadiko albistegi nagusien editore izan da eta ETBn albistegi eta aktualitate saioak zuzendu eta aurkeztu ditu. Azken aldian, ETB2ko "Qué Me Estás Contado" saioaren aurkezlea izan da. Joseba Urkiola, bestalde, gidoilaria, dokumental zuzendaria eta kirol erredaktore izan zen ETBko Kirol zuzendari izan aurretik. Izendapen horietaz gainera, honako hauek azpimarratu daitezke: Maite Amundarain ETBko Albistegien zuzendaria izango da; Dani Alvarez Radio Euskadiko Albistegi burua eta Ander Arzak Euskadi Irratiko Albistegi burua.\nKargu eta izendapen berriok Taldearen kudeaketa gaitasuna indartzera datoz, oso helburu garbiekin: ikus-entzunezkoen eta komunikazioaren alorreko erronka berriei aurrea hartzea, eta horretarako EITB Media barruan beharko diren aldaketak bultzatu eta gauzatzea. Hori guztia, euskararen eta euskal kulturaren sustapen eta hedapena kontuan izanda.\nIzendapenekin jarraiturik, EITB Mediako zuzendaritza taldearen aldaketek Euskadi Irratia, Radio Euskadi, Radio Vitoria eta Gaztea hartzen dituzte. Aurrerantzean, Gorka Etxebeste Euskadi Irratiko, EITB Musikako eta Euskal Kantak-eko zuzendaria izango da; Jon Osa, Radio Euskadiko zuzendaria, eta Xabier Doncel Gazteako zuzendaria. Bestalde, Xabier Garcia Ramsdenek Radio Euskadiko "Boulevard" albistegia zuzenduko du.\nMartxoan eta apirilean zehar hasiko dira lanean zuzendaritza talderako izendatutako guztiak.\nEITBLab eratu da\nIzendapenen jakitun ipintzeaz gainera, EITBko Administrazio Kontseiluari EITBLab formatu berrietarako eduki eta ideia laborategiaren berri eman zaio. Laborategia Miramongo produkzio faktorian egongo da, Donostian. EITBLaben zeregina EITB Mediako saio arrakastatsuak zabaltzeko kontakizun transmedia garatzea eta eduki proiektu berriak ekoiztea izango da, EITB esparru digitalak hartu beharreko bidean buru izan dadin. Jon Lamarca Iturbe (Donostia, 1963) izango da EITBLaben burua. Lamarca Gazteako koordinatzailea izan da azken 13 urteetan eta, besteak beste, albistegi, gidoilari eta entretenimenduzko saioen zuzendaria ere izan da telebistan.


Lehen zen bezalakoa berreraiki ala eguneratu; eztabaida ugari piztu dituzte Notre Dame katedralaren berreraikitze lanek. Eztabaida horien erdian, Mathieu Lehanneur diseinatzaile frantziarrak eraikin gotikoaren orratza suaren itxurarekin eraberritzeko proiektua plazaratu du. Diseinatzaileak adierazi duenez, sutea irudikatzeko modu bat izango litzateke. Beraz, Lehanneurren proiektuan, katedralak erre zen egunean -apirilaren 15ean- zuen itxura izango luke; ez lehengoa, ezta eguneratua ere.\nMundua begira jarri zuen irudi hura ez ezik, diseinatzailearen beraren Fireplace obra ere badu abiapuntu proposamenak; hain zuzen, forma bereko tamaina txikiagoko obra bat da aipatutakoa. Notre Damekoa laba harriarekin egingo litzateke, eta urre koloreko orriekin estali. Oraingoz ez dago argi barruan zer izango lukeen.\nSuziri bat, guztien aurka\n«Hau ez da Notre Dame berreraikitzeko egiazko proposamen bat»: hori esanez hasten da Sebastian Errazuriz diseinatzaile txiletarrak zabaldutako deia. Irudian ikusten den moduan, hegan abiatzera doan suziri batek ordezkatzen du katedralaren orratza. Artistak argi esan du: «Ikusleen pazientzia bukatzeko egindako obra bat da». Notre Dameren sabaiak bere horretan geratu beharko lukeela uste du. «Erromak eta Greziak bezala, Frantziak ere bere historia besarkatu beharko luke, eta harro egon zauri berriaz». Aitzitik, Frantziako Senatuak aste honetan erabaki du katedralak sutearen aurreko itxura bera izan beharko duela. Nolanahi ere, Asanblea Nazionalaren erabakiak eragina izango du legea onartzerakoan.\nSuediako Ulf Mejergren Architects arkitekto estudioak Notre Dame katedralaren sabaian estali gabeko igerileku bat egiteko proiektua plazaratu du. Eraikin gotikoa gogoetarako espazio publiko bihurtzea da haien asmoa. Horrez gain, Parisko ikuspegi paregabeak ere eskainiko lituzke igerilekuak, egileen iritziz.\nHorretarako, suak suntsitutako katedraleko orratza eta teilatua berreraikitzea baztertu dute. Aldiz, alboetako kanpai dorreak, hegaletako zutabeak eta beirazko leihoa mantendu dituzte euren proposamenean. Horrela, gurutze forma izango luke igerilekuak. Eta aurreikusi dute sutearen aurretik katedralaren sabaian zeuden hamabi apostoluak igerilekuaren ertzetan jartzea, zaindari modura. Zaharberritze lanak egiten hasi aurretik kendu zituzten apostoluak, eta ez zituen suteak kaltetu.\nAustriako Who Cares?! Design arkitekto taldeak Notre Damen inguruan eraikitako kontakizun bat du abiapuntu: Victor Hugok idatzitako Parisko Andre Maria eleberriko protagonistarentzako luxuzko ganbara bat eraikitzea da haren asmoa. Sabaiko gurutzearen bi aldeetan estali gabeko lorategiak egitea proposatu du. Haietako batean, helikopteroek lur hartzeko gune bat aurreikusi dute. Bi kanpandorreen arteko espazioa, berriz, estalia izango litzateke. Hori litzateke Quasimodoren bizitokia, eta igerileku bat ere izango luke barrenean.\nLandareen eta erleen haztegia\nFrantziako Studio NAB arkitekto estudioak ingurumena zaintzearen aldeko apustua jarri du mahai gainean Notre Dameren sabaia berreraikitzeko: landareentzako berotegi erraldoi bat egongo litzateke teilatuan. Eta orratzean erle haztegi bat jartzea da haren asmoa. Egileek azaldu dutenez, egungo egoera eta etorkizuna hartu dituzte kontuan; hain justu, klima aldaketaren gaia pil-pilean den garai honetan, bizitza eta biodibertsitatea zaintzea da haien xedea. Katedralaren goialdeak sutearen aurreko forma bera izango luke gutxi-asko, baina beirazkoa izango litzateke. Hamabi apostoluak berotegiko lorategian jarriko lituzkete.\nBERRIAn argitaratua (2019/05/31)


Aurreko zutabean nahiko argi geratu zitzaidan literaturak zer ez lukeen egin behar, autorearen tesi bat frogatu; baina zer egiten duen, “bizitza deskribatzen du”, lausoegi geratu zitzaidan, zabalegi. Literaturak bakarrik egiten du hori? Musika, zinema eta gainerakoek ez dute bizitza deskribatzen? Ba al dago oraindik, Italo Calvinok defendatzen zuen bezala, literaturak soilik eman diezagukeen gauzarik? Halako galderen aurrean, Antoine Compagnonen liburu batera jo ohi dut, La littérature, pour quoi faire?, zeinak jasotzen duen Collège de Francen eman zuen lehen mintzaldia, 2006an.\nLiteraturaren lekua asko urritu da gure gizartean azkenaldian, baiki, aisian, eskolan, prentsan, ez du garai bateko garrantzirik. Lehiatzaileak ditu alde guztietatik, eta ez du ezeren monopoliorik. Baina, ze demonio, konprobatuta daukat, jarraitzen du plazera ematen, eta irakasten, hobeki, erakusten; eguneroko bizitzaren mugak gainditzen ditu, hizkuntzaren hutsak emendatzen; ematen du giza esperientziaren inguruko ezagutza ordezkaezin, xehe, luze-zabal bat; eta egiten du, egia borobilak jaulki ordez, gure ziurtasunetan zalantza, anbiguotasuna, galderak ereinez. Irakurtzen dugu, beraz, ezinbestekoa ez izan arren, bizitza atseginago, argiago, aberatsagoa egiten duelako, errazagoa bizitzea. E, baina inolako moralinarik gabe, ezagutzen baitut ezer irakurtzen ez duen jendea, eta batzuek zoriontsuak dirudite. Nik argi daukat, ordea, zergatik irakurtzen dudan: kontxo, ez irakurtzeak baino on gehiago egiten didalako. Eta lehiatzaileak ditu alde guztietatik, ez du ezeren monopoliorik; baina literaturak alde dauka umiltasuna, eta bere ahalak jarraitzen du izaten neurririk gabea.\nOrain aste pare bat eman zuen Compagnonek azken mintzaldia Collège de Francen. Pandemia lagun, zuzenean jarraitu nuen. Liburuan atera dezaten desio nuke, lehen mintzaldi harengana bezala, behin eta berriro itzuli ahal izateko.


Taniseko Esfinge Handia - Wikipedia, entziklopedia askea.\nTaniseko Esfinge Handia Louvre museoan.\nAmon jainkoa, segmentaturiko bi luma luzek osatutako bere burukoagatik identifikatzen dena\nTaniseko Esfinge Handia, K.a. 2600ean, Egiptoko Antzinako Inperioaren garaian zizelkaturiko esfinge formako eskultura bat da.\nEskultura, 1825ean aurkitu zen, Amon jainkoaren ("Ezkutatua", botere sortzailearen ikurra eta "Haize guztien aita" egiptoar mitologian) Tenpluko hondakinen artean, Tanis hiri egiptoarrean kokatua dagoena, Egiptoko XXI. dinastian eta Egiptoko XXIII. dinastian, herrialdeko hiriburu izan zen hiria.\nJatorrizko idazkunak ezabatuak izan ziren, eta soilik Egiptoko XII. dinastiako Amenemhat II.a, Egiptoko XIX. dinastiako Merenptah eta Egiptoko XXII. dinastiako Sheshonq I.a faraoiei buruzko idazkunak irakur daitezke.\nEskultura hau, modu iraunkorrean erakusten da Parisko Louvre museoan, 1826an erosi zuena.\nAltuera: 1,83 metro\nZabalera: 4,80 metro\nDiametroa: 1,54 metro\n→ (Ingelesez)Louvre museoan erakusten den Taniseko Esfinge Handiari buruzko orrialdea\nMultimedia: Great Sphynx - Louvre A23


Inkisizioa itzuli da Espainiara | EA - Eusko Alkartasuna\nHasiera » Giza Eskubideak » Inkisizioa itzuli da Espainiara\nInkisizioa itzuli da Espainiara\nArgitaratua honek egina: Prentsa Bulegoa data Aza 14, 2002 honetan: Giza Eskubideak\nInternet Legea (LSSI) Espainian agintzen duten neofrankisten benetako izaera demokratikoaren beste adierazgarri bat da. «Inkisizioa itzuli da Espainiara». Hauxe zen PPren lege berriari buruz ´Wired´ aldizkari iparramerikarrak egindako artikulu baten izenburua. Artikulua sinatu zuen kazetariaren aburuz, lege horrek oinarrizko giza eskubideen murrizketa ekarriko du, Internet pedofiloen, terroristen eta maula-egileen babesgabeko ezkutalekua den aitzakiarekin.\nLege honen edukian sakontzea ez da nire helburua, baina aipatu beharrekoak dira legeak aurreikusten dituen bi adierazpen betearazleak: Gobernuak web-orrialdearen edukiaz susmoren bat balu, berau ixteko erabakia har dezake, epaileren baten mandaturik gabe baldin bada ere, alde batetik, eta, bestetik, susmorik balego, Gobernuak berak Estatu espainiarretik kanpoko zerbitzariak darabiltzaten webguneak ixteko boterea ere izango du, epailearen agindurik gabe, noski.\nInternetek mugarik ez duenez, eta Estatuan ikusgai ditugun web asko atzerritarrak izanik, lege honen aplikazioaren ondorioak atzerriko hainbat Internetzalek eta enpresak pairatuko dituzte, beren adierazpen askatasuna eta elkartze askatasuna, besteak beste, mugatuta ikusiko baitituzte. Horren ondorioz, Ameriketako Estatu Batuetan, Alemanian, Frantzian, Austrian eta Italian urrian onartu zen lege horren edukiaz kexu dira, eta indargabetua izan dadin eskatzen dute, Europako Batasunak egindako araua gehiegikeriaz gainditu eta eskubideen esparru pertsonala mugatzen duela adieraziz.\nEgoeraren larritasunaz jabetuta ere, eta erabaki honen ondorioak pairatzen dituzten 404 webguneen arduradunen barkamena aurrez eskatuz, aitortu beharra daukat oraingoan lege honek ondorio positiboak izan ditzakeela Euskal Herriarentzat, behinik behin, Estatuko mugetatik kanpo PPren izaera frankista agerian utziko baitu. Gure gatazkaren egoera eta abertzaletasun espainiarraren benetako izaera inposatzaile eta inperialista azaltzeko saiakera anitz egin dira beti, batez ere Aznar jauna presidente denetik, eta onartu beharra dago askotan Euskal Herritik azaltzen diren ikuspegiak zalantzan jartzen dituztela Europan eta Ameriketako Estatu Batuetan. LSSIk ez du ikuspegi horren aldaketarik ekarriko, baina dudarik ez izan gobernu baten oinarrizko izaera agerian geratzen denean ondorengo azalpenek erreferente berria izango dutela: kasu honetan zentsura eta eskubide murrizketaren erreferentea. Badu Europak begiak irekitzeko beste lagungarri bat. –


ULMA Agrícola 2014ko Greentech feriaren 1.edizioan parte hartuko du. — Begira - Ulma aktualitatea\nULMA Agrícola, Bezeroari Zerbitzua Eman printzipioarekiko leial izanik, beti lan egiten du eskaera bakoitzari ondoen egokitzen zaion soluzioa eskaintzeko, kasu askotan bezero bakoitzaren beharrei dagozkien egitura espezifikoak garatuz eta instalazio bakoitzean aparteko proiektuak sortuz.\nAzken urteotan, ULMA Agrícolak klima epel eta hezetasun handiko merkatuetan presentzia handia dauka eta instalazio barruan gertatzen diren aldaketa klimatikoak hobeto kontrolatzeko bolumen handiko negutegi egiturak behar izaten dituzte horiek. ULMA Agrícolak 12, 8 metroko Multikapera Gotikoa aurkeztuko du Greentech ferian, horrelako klimaren behar bereziak ezin hobeto asetzen dituen egitura, hain zuzen.\nULMA Agrícolaren Multikapera Gotikoa produktuaren ezaugarrien artean nabarmendu behar da barrualdean bolumen handiagoa lortzeko diseinatu den egitura dela. Egituraren forma gotikoari eta arkuen inklinazioari esker, eguzkiaren erradiazioa hobeto aprobetxatzen da eta, aldi berean, laborearen gainean tanta jarioa gertatzeko arriskua murrizten da, kondentsazioa hobeto isurtzen delako erretenetan.\nNabea 12,8 metro zabal denez, berotegian aprobetxatu daitekeen barne espazioa ahalik eta gehien handitzen du egituraren diseinuak, ULMA Agrícolaren Multikapera Gotikoaren ezaugarriak sustatuz.\nG12.8 Multikapera Gotiko erako negutegiaren prototipoa


Italiako nobela beltzari adi egongo da Iruñea | Kultura | GARA Euskal Herriko egunkaria\nItaliako nobela beltzari adi egongo da Iruñea\n«C'era Una Volta... Il Giallo» («Bazen behin... nobela beltza») lemapean hasiko da datorren astelehenean Baluarten «Pamplona Negra» jaialdiaren zortzigarren edizioa, Italia herrialde gonbidatu dela. «Noir» generoa oinarri duen hitzorduan, idazleak, ikertzaileak –benetako poliziak barne– eta Montalbano komisarioaren «unibertsoa» izango dira protagonista.\n2021eko edizio berezi eta berantiarraren ostean, noir zinema eta literaturari eskainitako “Pamplona Negra” Iruñeko jaialdiak hirian zeharreko antzeztutako ibilaldiak eta gastronomia beltzarekin hitzordua berreskuratuko ditu aurten. Kriminologiari buruzko mintegiak ere presentzialak izango dira berriro (Aingeru Epaltzak “Hilotz bat Argako bidean” izenekoa eskainiko du astelehenean).\nBeraz, “Pamplona Negra” jaialdiaren zortzigarren edizioak normaltasunerantz urratsak egingo dituela esan daiteke. Urtarrilaren 17tik 22ra egingo da, eta, herrialde gonbidatua Italia denez, Madrileko Istituto Italiano di Cultura eta Italiako enbaxadaren babesa izango du.\nEz dira faltako ohiko atalak, “Krimena eszenara” kasu –zinemako fikzioa eta telesailak aurrez aurre jarriko dituzte bertan–, ezta jatorrizko bertsioan eskainiko diren zinema beltz italiarreko filmen emanaldiak ere. Mahai inguruak eta genero beltza lantzen duten idazleekin elkarrizketak ere izango dira. Horrez gain, Irene Rodriguez Aseijas madrildarra (“El chico del cartón de leche”) eta Ibon Martin donostiarra (“La isla de las gaviotas”) Iruñean izango dira Paco Camarasa saria jasotzen.\nIaz bezala, 18.00etatik 20.00etara izango dira hitzordu nagusiak, mahai inguruak eta “Krimena eszenara” atala kasu. Streaming bidez ikusi ahal izango dira zuzenean eta doan jaialdiko Youtube kanalean.\nBitxikeriak ere izango ditu jaialdiak. Horren erakusle izango dira nafar egileen fikziozko lau krimeni buruzko antzezlanak –tartean Navarro Villosladaren “Amaya o los vascones en el siglo VIII”– eta Montalbano komisarioaren nobeletan oinarritutako hitzordu gastronomikoa.


Diagnostiko Molekularra, Laborategiko Plastiko Orokorreko tresnak - Lifan\nIndustrian gaude, beraz, ez duzu zertan egon.\nShenzhen City Lifan Century Technology Co., Ltd. Medikuntzako kontsumitzaileen eta laborategi medikoen kontsumitzaileen fabrikatzaile liderra da bizitzako zientziak ikertzeko. LIFAN bizitza zientzien ikerketarako goi mailako plastikozko kontsumigarriak eta OEM COVID-19 babes produktuak fabrikatzen espezializatuta dago bezeroaren eskakizunetan oinarrituta. Biologia molekularreko kontsumitzaileentzako 200 laborategi baino gehiago merkaturatu ditugu, Laborategi Orokorreko ontziak, COVID-19 kontsumitzeko produktu medikoak.\nBiologia Molekularra kontsumigarria- Pipeta Aholkuak\nBiologia Molekularra kontsumigarria- Putzu anitzeko plakak\nBiologia Molekularra kontsumigarria- Aholku robotikoak\nCovid-19 kontsumitzaile medikoa- Eskularrua\nBiologia Molekularreko kontsumigarriak - PCR hodiak\nkalitate handiko makineria eta ekipoen inguruko informazio berriena\nKalitate handiko mediku laborategiko kontsumitzaileen hornitzailea\n2021eko Udaberriko Jaiaren Oporra Oharra\nBazkide maiteak. Eskerrik asko guztioi 2020an emandako laguntzagatik. Une gogorra izan zen COVID-19rekin, baina azken urtean zailtasunak izan genituen. Txalo dezagun gure ahalegin eta arrakasta handiagatik. 2021eko Udaberriko Jaialdia hurbiltzen ari da, Shenzhen hiriko Lifan mendeko langile guztiak ...\nJende gehienarentzat Gabonak oso desberdinak izango dira aurten. Artikulu honetan, oinarrizko 5 aholku eskaintzen ditugu 2020ko opor garaian eta ondoren gure osasuna sendotzen laguntzeko. Egunero, zientzialariek SARS-CoV-2 nola funtzionatzen duten jakiten dute eta txertoak zabaltzen ari dira. Bai, 2020a erronka izan da ...\nKoronabirusaren pneumonia berria Coronavirusaren pneumonia berria da lehentasunen artean garrantzitsuena. Kronobirus birusaren pneumonia (IVD) industria berria garatuko da teknologia berrien garapen bizkorrarekin eta koroa pneumonia berriaren katalizazioarekin batera. Aktibatuta egotea espero da ...


10.371 ikuslek gailurrera eraman dute aurten Bilbao Mendi Film Festivala | El Correo\nZurekin10.371 ikuslek gailurrera eraman dute aurten Bilbao Mendi Film Festivala\n10.371 ikuslek gailurrera eraman dute aurten Bilbao Mendi Film Festivala\nEkitaldiko antolatzaileek amaitu berri den 10. edizioaren balantze «bikaina» egin du\nEL CORREO.COM Lunes, 25 diciembre 2017, 23:23\nBilbao Mendi Film Festivalak amaitu berri den 10. edizioaren balantze «bikaina» egin du. Bilbo mendi munduko hiriburu izan da 10 egunez, hiriko agendan erabat finkatuz.\nUrtetik urtera gora egiten jarraitzen du kopuru horrek: 2012an, 4.772 ikusle bildu ziren; 2013an, 5.669, 2014an, 7.371; 2015ean, 8.710, eta iaz 9.117 ikusle. Sala BBK, Golem Alhondegia zinemak, Euskalduna Jauregia eta Bizkaiko Abokatuen Bazkuna izan dira proiekzio, hitzaldi eta aurkezpenetarako egoitza nagusiak. Herenegun amaitu zen 10. edizioa saritutako filmen proiekzioekin, Sala BBK-n.\nSarrerak saio askotan agortu dira, zenbaitetan saio eguna baino bizpahiru egun lehenago. Hala izan zen Euskalduna Jauregian egin zen Hasiera Ekitaldian, antolakuntzak zaleen eskaerei erantzunez egindako apustuan Auditoriumean 1.000 lagunetik gora bilduz. Lehen asteburuan ere, larunbat eta igande arratsaldeko saioetako sarrerak agortu egin ziren Sala BBK-n. Astean zehar, Alhondigako Golem zinemetan ohikoa izan da sarrerak agortu izana. Eta berdin gertatu zen joan zen larunbateko Peter Habelerren omenaldi saioan eta baita azken eguneko arratsaldeko bi saioetan ere.\nDatorren urtean, abenduaren 7tik 16ra\nArrakasta horren lehen arrastoa irailean zabaldu zen, sarrera pack eskaintza berriarekin. Lau pack mota eskaini ziren, jaialdi osoa hartzen zuena, bi asteburuak hartzen zituena, eta azken eguneko Non Stop saioak hartzen zituena ere bai. Eta salmentan bi faseetan jarri ziren bi sarrerak ia guztiak agortu ziren.\nIkusle eta zaleen erantzunaz batera, nazioarte mailan mendiko zinemagintzaren industriak jaialdiari egiten dion aitortzak bultzada handia ematen dio antolakuntzari. «Edizio berezia izan da, Sail Ofizialak puntako maila izan du, eta etorri diren gonbidatuen hitzaldiek eta mahai inguruek ere maila bikaina izan dute, maiz ikuslegoarekin konexio aberatsa lortuz. Protagonista izan diren gonbidatuek beraiek harrera hori azpimarratu dute. Bilbo, mendi munduko erreferentzia nagusietako bat da gaur egun», dio Jabier Baraiazarra zuzendariak.\n10. edizioko alpinista omendua izan den Peter Habeler, historiako eskalatzailerik onenak diren Lynn Hill, Catherine Destivelle edo Josune Bereziartu, Bernadette McDonald, Jack Tackle, Edurne Pasaban, Kinga Ociepka eta Pou Anaien pareko izen handiak, Phillip Baribeau, Dave O’Leske, Jochen Schmoll, Natalie Halla, Sebastien Devrient, edota Jordi Canyigueral zinegileak… Gonbidatu askok egin dute berezi aurtengo edizioa.\nAlava Plus turismoko prestakuntza eta praktiken programan izena emateko epea abenduaren 29ra arte luzatu da Hiri Mugikortasun Iraunkorrerako Planerako proposatutako neurriei buruzko inkesta, Getxoko webgunean


Tipologias | Cooperación española\nGarapenerako Laguntza Ofiziala (AOD) honela definitzen da: erakunde ofizialek (estatuetako gobernuek, tokietako gobernuek eta abar) eskainitako fluxua, Garapenerako Laguntza Batzordearen (CAD) hartzaileen zerrendan ageri diren herrialdeei zuzendutakoa, garapena bultzatzen duena eta hainbat emakida-irizpide betetzen dituena. Fluxu hori zuzenean hartzaile diren herrialdeei egin daiteke edo helmuga herrialde horietan duten garapenerako alde anitzeko erakundeen bitartez. Horrek laguntza bideratzeko hainbat modu ekartzen ditu eta modu horien artean hauek aipa ditzakegu:\nAlde anitzeko laguntza: Garapeneko Alde Anitzeko Organismoei (OMUDES) aurrekonturako ekarpen orokor moduan (nahitaezkoa edo borondatezkoa) bideratutako Garapenerako Laguntza Ofiziala (AOD).\nAldebiko laguntza: bi motatako aldebiko laguntzak daude.\nHerrialde emaileak kide den herrialde bati zuzenean emandako Garapenerako Laguntza Ofiziala, bertako erakundeen bidez edo bestelako eragile batzuetan oinarrituta (GGKE, beste herrialdeen esku utzitako lankidetza, garapenerako lankidetzak, enpresak eta abar).\nAldebikoa izanik OMUDES funts edo programetara bideratzen den Garapenerako Laguntza Ofiziala, horietatik multibilateral gisa ezagutzen den esleipen sektorial eta/edo geografikoa ezaguna izanik. Hortaz, ekarpen orokorrak salbuetsita geratuko dira.


Ezinezkoa izango da (moldea) slim desagertzea ez neguan, ez udan, ez emakumeetan. Hala ere, ideia-konponbide bihurtzen denean gertatzen dira. Aldiz, urtebeteko bezperan. Azken finean, nork ez du nahi denek spot (nahiz eta etxean, nahiz eta lankideek - ez du axola) bere berriak (dagoeneko gorrotoa gabe? -ty kg) begiratu nahi. Eta New Year baino lehenagotik ez da askorik geratzen, oraintxe bertan pisu gehiegirik gabeko gurdira joateko garaia da. Elikagai nutrizional baten aholkuak, eztabaidatuko direnak, arazo zail hau jasaten duten guztiei lagunduko die.\nAraua "4-ki": jan askotan, baina zati txikietan\nHartu zeure burua plater txiki bat eta, bere bolumenaren arabera, jaten duten janari kopurua bakarrik jan dezakezu. Optimoa: 4 aldiz egunero 4 orduz. Aldi berean, loaren eta azken harrera arteko epea gutxienez 4 ordu behar da.\nEsan "ona" solidoa overeating izateko\nOso ona da zure gorputza janariaren harrera etetea gutxienez 12 orduz gero. Naturaren legeen arabera, giza tratamendu gastrointestinalak gauez lan egin beharko luke. Une honetan, "erreserba estrategikoak" koipeen gehienezko erabilpena, hurrenez hurren, pisu galera dakar. Eta, aldi berean, prozesu metaboliko azkarrak irauten duen bitartean, orduan eta eraginkorragoa izango da pisu galera masa gantzaren murrizketaren ondorioz.\nGatza gutxiago erabili\nGatzak ura erakartzen du eta gorputzean pilatzen laguntzen du, beraz, eskalak gora egiten du. Horrela, gatzaren kontsumoa murriztuz gero, gehiegizko bolumenak murrizten lagunduko du. Gatzaz gantzik ez baduzu, gatz gutxiko gatzarekin sukaldaritzan gomendatzen da, horietako batzuk potasioa ordezkatuz. Elementu osagarri honi esker, gorputzaren prozesu metabolikoak indartu egiten dira, bihotzaren lana eta beste leuna muskuluak hobetzen ditu.\nNorbere burua ez izateko, gatza kentzeko irisgarritasunaren barrutik, gatz-eduki altua duten elikagaiak kontsumitzen ditu (gazituak, saltxitxak, gaztak eta janari prestatuak).\nSweet - subacute control\nAzukrea duten produktuak ez dira guztiz ezabatu behar, dietak zorrozki kontrolatu beharko lituzke. Kopuru bateko kaltegarritasuna eguneko 100 gramoko azukre-produktuekin baino ezin da jan. Aldi berean, produktu horiek erabiltzea desgaitzea beharrezkoa da 4: 00etan. Aukera zaila bada ere, ezin duzu erroiluak jan, gozokiak eta edan ura gozatzeko: puntu batean gelditu behar duzu. Gainera, ez ezazu azpimarratuko soda gozoa, gehiegizko kalorien kopurua eskala apaletik baizik. Soda edalontzi bat bakarrik edaten baduzu, lau koilarakada azukre botako dituzu ahoan, eta horrek zalantzarik gabe ez du gehiegizko pisua kenduko.\nProduktuen koipearen edukia arretaz jartzea\nLandareen olioaren erabilera kontrolatzea. Gauza bakarra koilarakada bakarra egun bakoitzeko. Murrizketak koipe ezkutuen erabilerari ere aplikatzen zaizkio, hau da, begi hutsez ikusten ez ditugunenak. Baina jakina da hori gutxiago duten arrain lean eta haragizko porruetan, ehunekoak 18 puntu baino gutxiago dituzten produktuetan, gehiegizko xurgapena kontrolatu ahal izango duzu.\nDeskargatzeko egun-argi berdea\nGose eta deskargatzeko egunak gauza desberdinak dira. Gure kasuan, lehentasuna eman behar zaio bigarrenari. Hainbat egunetarako (esnekiak, landareak edo fruta) deskargatzeko aukera ugari daude. Horrela, astean behin, espezie horietako bat duten elikagai bakarrak jan beharko zenituzke. Baina hemen mugak daude. "Esnea" egunean, 1.5 litro kefir eta 350 g gazta gaztek baino gehiagok jan dezakete, hiru otordu nagusien artean proportzio berdinak banatuz. Demagun, gosaltzeko, bazkaltzeko eta afaltzeko, cottage gazta 100 g jan eta kefir bat kopa edan. Beste jogurtak egunean zehar edan behar dira teknika horien artean.\nFruta eta barazki egunak deskargatzeko, ia edozein motatako egokia da. Nahiz eta landare askoren eguneko aholkuak ematen, nutrizionistek aza, kalabazina, piper berdea eta pepinoak ardatz dituzte. Frutak, bananak, perretxikoak, pikuak eta mahatsak debekatzen jarraituko dute.\nEguneko kontsumitutako barazki edo fruta gehienezkoa 1 kg da. Garrantzitsua da baldintza bat behatzea: janaria erregularki kontserbatu (adibidez, 3 ordu) eta bolumenaren arabera bolumena.\nEtxean jan esklusiboki\nBazkaria edo afaria jatetxeetan eta kafetegietan, ia ezinezkoa da zenbait oliotako platerak prestatzeko zein olioa eta gatza erabili ahal izateko. Hori dela eta, pisu galera aktiboan zehar, zuk zeuk prestatu dituzun etxeko janari bakarrak gomendatzen da.\nHorrela, gomendio hauek jarraituz, kilo gutxi batzuk aste gutxitan galtzen dituzu eta New Year berria bilatuko duzu.\nElikadura ohiturak: kaltegarria kentzeko\nZergatik barazkijaleek pentsatzen dute haragijaleak espiritualki?\nNola elikagaiak osasun laguntzarekin salbatzeko?\nOgitartekoak oilaskoa, errefautxo eta babarrunak\nRisotto arrain gorriarekin\nZer gizonek ez dute arreta?\nTxokolatezko pastelak kanela eta kardamomoarekin\nSunny Island: Rhodeseko erakargarritasun nagusia\nAlika Smekhova, bizitza pribatua\nOgi-esnea melokotoiekin eta fruitu lehorrekin\nKristina Orbakaitek bere ahizpa eta anaia gurtuko du bere urtebetetzean, argazkia\nEz emazteak hartzen, edo Zer aldatu zure portaeran ezkontzeko\nZer dira betaurreko jantziak?\n7-10 urte bitarteko haurrentzako partidak


Lege oharra | Nontzeberri\nWebgune hau (www.nontzeberri.eus) Suspergintza Elkartearen jabetzakoa da (NIF: G-48264030). Bizkaiko elkarteen erregistroan dago izen emana (1018/88 zenbakia, 1998ko maiatzaren 12an). Haren helbidea: Simon Bolivar 8b, 48010 Bilbao; telefonoa: (34) 944 02 90 92 eta posta elektronikoko helbidea: nontzeberri@nontzeberri.eus.\nDomeinuaren izena Nontzeberri da eta Suspergintza Elkartearen jabetzakoa da.\nAplikatu daitezkeen legeria eta jurisdikzioa\nOrokorrean, webgune honetan eskaintzen diren zerbitzuak espainiar legeriaren eta jurisdikzioaren eraginpean daude.\nWeb gune honek datu pertsonalen babes politikari buruzko informazioa eskaintzen dio erabiltzaileari eta horrek askatasunez eta borondatez erabaki dezake Nontzeberrik eskatu ditzakeen datu pertsonalak eman edo ez.\nAurreko guztiarengatik, Suspergintza aipatutako fitxategien arduraduna bihurtzen da (gaur egungo helbidea Bilboko (Bizkaia) Simon Bolivar kaleko 8b zenbakia da); erabiltzaileak edozein unetan du datuok ikusteko, zuzentzeko, moldatzeko, baliogabetzeko eta horien aurka egiteko eskubidea, eta horretarako mezu bat bidali dezake helbide honetara posta elektroniko bidez: nontzeberri@nontzeberri.eus.


CNPTk tabako-industriaren babesa salatu du Donostiako Zinemaldian | Consumer\nCNPTk tabako-industriaren babesa salatu du Donostiako Zinemaldian\nZuzendari berrientzako sariak antolatu eta sustatzen ditu Altadis Fundazioak\nDonostiako Zinemaldiaren aurtengo edizioaren babesleetako bat tabako-industria da. Tabakismoaren Prebentziorako Batzorde Nazionalak salatu duenez, Altadis Fundazioak zuzendari berrientzako sariak antolatu eta sustatzen ditu.\nCNPTk milaka osasun-profesional biltzen ditu, eta gertaera hori “ez da inola ere isolatua” adierazten du, eta agerian uzten du “tabako-industriak zinemaren munduan duen eragin gaiztoa, betidanik izan baitu bere tresna gogokoenetako bat gizartean duen eragina zabaltzeko”.\nOrganismo horrek gogorarazten du adingabeen erretzeko jokabidearen hasieran eragin handiena duen faktoreetako bat aktoreak erretzen agertzen diren filmen eraginpean egotea dela. “Noizean behin norbaitek dio ‘Casablanca’ bezalako filmak ez liratekeela gaur egun egingarriak izango tabako- eta ke-eszena ugariak direla eta. Erabateko faltsutasuna da. Zineman erretzen jarraitzen dute XXI. mendean, 50eko hamarkadan bezala. Alde bakarra da orain batzuek plus ona kobratzen dutela horregatik”, azaldu du Batzordeak jakinarazpen batean.\nHaren ustez, zinemak baztertu egin beharko lituzke mezenazgo horiek. “Ez gara ari esaten —hala behar du— zinemari eta aktoreei minbizia eta gaixotasuna eragin izana lepora dakiekeela, baina bai zinemak eta telebistak ez luketela hori egiten duen produktu bat sustatu behar”. “Askok uste dugu —gaineratu du— zinegileen adierazpen- eta sormen-askatasunaren eta tabakoaren gisako produktu baten ezkutuko publizitatearen artean muga bat ezar daitekeela, horrek inolako zentsurarik eta murrizketarik eragin gabe”.\npatrocinio-eu tabako zinema


Amute Kostako Folk Taldeak Gabonak zoriontzeko bideo parte hartzailea egingo du - Bidasoko Hitza : Bidasoko Hitza\nAmute Kostako Folk Taldeak Gabonak zoriontzeko bideo parte hartzailea egingo du\nKantatzera ateratzeko aukerarik ez dagoenez, Gabonak zoriontzeko bideo bat egingo dute abestuz.\nAmute Kosta Folk Taldeak Gabonak zoriontzeko bideo parte hartzaile bat egingo du.\nAurten kantatzera ezingo direla atera adierazi dute, ezta familiarekin elkartu. Hori dela eta, parte hartzaile guztien artean sortutako kanta bat abestuko dute, elkartu gabe.\nBakoitzak bere kabuz abestu eta grabatzera animatu nahi ditu taldeak, ez dela aurretik musika jakintzarik eduki behar argitu dute.\nAzaroaren 22a baino lehen izena eman behar dela azaldu dute, telefono honetara mezua idatziz: 688 859 221.


Gloss High Pvc Vacuum Membrane Press Machine (Prezioa baxua) - Fabrikatzaileak eta hornitzaileak - Jinan zhan hong mende egurrezko Makineria Co., Ltd.\nHasiera > Produktuak > Mintz-prentsarako makina > Mintz anitzeko prentsa makina > High Gloss Pvc Vacuum Membrane Press Machine\nIragazgaitasun bikaina, gainazal argia distira handiko PVC hutsezko mintz-prentsaren makinarako. Urtetan fabrika ¼ ŒIkusitako produktuak. Azaleko itxurako estalkiak. Bidalketa azkarra.\n1.Produktua Distira Handiko PVC hutsezko mintz-prentsaren makinaren sarrera\nDistira handiko PVC hutsezko mintz-prentsa makina honek produktuek itsasgarri indarra, gainazal argia eta filmaren kolore naturala izan ditzakete. Makina honek muturrak aurreztu ditzake neurri handienean. Funtzio anitzeko makinak beste material asko egin ditzake\n2.Produktuaren parametroa (distira handiko PVC hutsezko mintz-prentsaren makina)\n3.Produktuaren ezaugarria eta distira handiko PVC hutsezko mintz-prentsaren makinaren aplikazioa\n1) Distira handiko PVC hutsezko mintz-prentsaren makina PLC ukipen-pantaila da. Aukera erraza eta zehatza da.\n4.Product Distira Handiko PVC hutsezko mintza prentsaren makinaren xehetasunak\n1）Makinaren egitura：TheDistira handiko PVC hutsezko mintz-prentsa makina-markoa, altzairuzko plaka osoa aukeratu, egonkorra eta iraunkorra ...\n3) Xafla xafla: distira handiko PVC hutsezko mintz-prentsaren makinak mintz osoa egiten duenean, silikonazko taulak presio epelaren funtzioa betetzen du.\n5.Produktuaren distira handiko PVC hutsezko mintz-prentsaren makina\n6. Igorpena, bidalketa eta zerbitzatzea. Distira handiko PVC hutsezko mintz-prentsaren makina\nHot Tags: High Gloss Pvc Vacuum Membrane Press Machine, fabrikatzaileak, hornitzaileak, handizkako, Txina, fabrika, merkea, prezio baxua, deskontua, CE, moda, berriena, kalitatea\nhutsean ijezteko makinaHigh Gloss Pvc hutsean ijezteko makina


Ekin breakfast. Ekiteak ez dauka adinik « VGaztea bloga\nEkin breakfast. Ekiteak ez dauka adinik\nKategoriak: Gazte Plana — Etiketak: Araba Ekinean, ekintzailetza, enplegua, formación, formakuntza, gazteak, online — 24 otsaila 2021 08:00\nBizitza profesionala ez da beti lineala izaten, askotan aldaketa asko izaten dira bidean, biraketak, ixten diren etapak eta irekitzen diren etapa berriak. Ekin Breakfast honetan gurekin dauden pertsonek inflexio-puntu bat izan zuten beren bizitza profesionalean: besteren kontura lan egitetik zetozen denak, eta beste norabide bat hartzeko eta ideia propio baten alde egiteko erabakia hartu zuten, ekintzaile gisa jokatuz beren proiektua aurrera ateratzeko. Edozein une ekiteko egokia izan daitekeela erakusten digute guztiek, eta beren prozesu pertsonalen, jasotako laguntzen eta honaino iristeko egindako urratsen berri emango digute, errealitate bihurtutako proiektuak aurkeztuz.\nEguna eta ordua: 2021eko otsailaren 25a, osteguna 16:30 – 18:00\nLekua: Online ekitaldia


Politikari begira begi bioetikoez - Gaiak - Euskonews\nPolítica ; Biología y geología\nDuela gutxi hauteskunde eguna izan da. Aldaketa garrantzitsu bat gertatu zaigu Euskal Herrian. ETAk armak alde batera uzten dituela aitortu du. Honek, panorama politikoa erabat alda dezake. Eta panorama etikoan ere bere eragina nabariko dugu, dudarik gabe, epe askoz luzeago batean. Aldaketa etikoek denbora eta sakontasuna esijitzen dutelako; politikoek ez horren beste. Horrexegatik pentsatu izan dut politikari bioetikatik gainbegirada bat ematea agian interesgarria litzatekela. Hor doa. Gainera, Nafarroak geroa baduela bozkatu du!\nArgazkia: CC BY - LaNotizia\n3. Etika eta Politika\nHori dela eta, bioetikarion erantzukizuna da ustez ezker eta eskuin, aurrerazale eta kontserbadore bioetikari bloke zentzubakarren arteko —erlijio gerren antza dutenak, agian hain bortitzak izan gabe antzeko neurrian tolerantziarik gabeak direnak— “kultur gerretatik” alde egitea. Horretarako politika partidistaren erabilera egokia babestu eta bultzatu egin beharko da bere erabileran inolako gaiztakeriarik gerta ez dadin, eta zuhurtasun etikoren eredu bat eskaini beharko da politikaren erabilera txarra leuntzeko lan politikoaren —eta politikoen— sinesgarritasuna ahultzen duelako eta lan bioetikoarena berarena ere, erabilera txar horrek dialektika zibil eraginkorretik eztabaida ustel eta garratzetara desbideratzen gaituelako, hausnarketa leialetik irain pertsonaletara, demokrazia posibletik demagogiara, tolerantziarik ezera eta fanatismora. Bioetikariok deliberazio zibilizatuaren artearen berreskurapenean liderrak izan behar dugula da nire ustea ere.\n4. Desadostasun morala\nArgazkia: CC BY - askthepixel\n5. Demokrazia deliberatiboa: deliberazioa demokrazian


Proyectos - Dinamizador TIC - Landa Garapenerako Alkartea Urkiola - LGA\nIgandea, 2020(e)ko martxoa(r)en 29-(e)an\nUrkiola LGAEgitasmoakIKT Dinamizatzailea\nUrkiola Landa Garapen Alkarteak eta Mendinetek "Informazio eta Komunikazio Teknologien (IKT) Dinamizatzaileen Proeiktua" aurkeztu nahi dute. Egitasmo hau Europar Batasuneko Leader Ekimena eta 2007-2013ko Euskadiko Landa–Eremuetako Garapen Eramangarriaren Programaren eskutik dator.\nEgitasmo honen helburu nagusia landa-eremuak Informazio Gizartearekin bat egiteko laguntza eskaintzea da. Landa-eremutako herri txikietara Informazio eta Komunikazio Teknologiak gerturatu nahi ditugu "Informazioaren Hausturaren" eraginak saihestuz.\nBide horri ekiteko, IKT Dinamizatzailearen postua sortu dute Mendinet eta Landa Garapen Alkarteek. IKT dinamizatzaileon lana teknologia berrien pertzepzioa leuntzea da. Bestalde, Durangaldean ditugun baliabideak erabiltzaileei gerturatzen saiatuko gara. Teknologien erabilgarritasuna modu zuzenean aurkeztuko ditugu, hauek herritarren beharrei egokitzeko.\nIKT Dinamizatzaileon helburu nagusiak:\n-\tBERTATIK–BERTARAKO DIAGNOSTIKOA: Inkesten bitartez ikerketa sakona eta baliabideen diagnostikoa egiten ari gara. IKTak benetan Durangaldeko eskualdean duten ezarpena bertatik-bertara ezagutu behar dugu. (Inkestak eta elkarrizketak herritar zein eragileekin burutuko ditugu.)\n-\tEKIMEN ETA EDUKIEN ZERRENDA:\nDiagnostikoa egin eta gero, eskualdeko benetako beharrak ezaguturik, dinamizazio egitasmoak diseinatuko ditugu: Aurkitutako arazoak modu zuzenean konpontzen saiatuko gara. Asmoa landa-eremuko herritarrak IKTetara gerturatzea baita. IKTak euren garapenarako ezinbesteko tresnak direla erakusteko.\n- DINAMIZAZIO EKIMENAK:\n1. IKTekin zerikuzirik duten jarduera hezgarriak burutuko dira. Horrez gain, IKTen sustapena eta informazio ekimenak zabalduko dira eskualdeko herrietan. (Alfabetizazio eta gaitasun teknologikoari buruzko ikastaroak, mintegi praktikoak, informazio jardunaldiak, lehiaketak, elkarteen konexioa bultzatzea, gurasoen IKTenganako sentsibilizazioa erraztea...).\n2. Durangaldean telebista, irratia, telefonoa eta Interneten banda zabalaren seinaleen kalitatea aztertu eta gabezien mapa eratuko dugu. Eskualdean dauden seinale gabezien mapa (Itzal digitaleren mapa) eratu eta arazoak konpontzen saiatuko gara.\n3. Landa-eremutako langile autonomo, enpresa txiki eta elkarteen konexioa sustatzen eta errazten arituko gara. Administrazio ezberdinek konexiorako eskaintzen duten diru laguntzen berri informazioa luzatuko dugu. (Spri, Leader Ekimena, Plan New....)\n4. Eskualdeko udalerrien webguneen aldeko garapena eta promozioa bultzatuko dugu.\nHorrez gain, Administrazio elektronikoak eskaintzen dituen aukerak azalduko ditugu Durangaldean.\nDinamizaTICRural edo IKT Dinamizatzaileon egitasmoaren babesle nagusiak Europar Batasuna, Mendinet, Landa Garapen Alkarteak eta Eusko Jaurlaritza dira. Baina proiektu honek ez du inolako baliorik landa-eremuko udalerri eta herritarren babesarik gabe. Durangaldean "Informazioaren Hausturaren" eragina txikitu nahi badugu, udalerrien eta herritarron parte-hartze eta inplikazioa behar-beharrezkoa dugu.\nLanda-eremuko biztanleok jakin behar dugu gure gizartearen garapen osoa lortu nahi badugu, Informazio eta Komunikazio Teknologiak (IKTak) ezinbesteko erramintak direla.\n5. Urkiola LGAren profila Facebook gizarte sarean sortu eta sustatu.\n6. www.durangaldea.eu web orria sortu, egokitu eta sustatu. Durangaldea Interneten prezentzia izan dezan.\n7. ww.oizegin.com web atari enogastronomikoa sortu, egokitu eta sustatu. Bertan bai Durangaldea zein Lea-Artibai eskuladeak, bertako produktuak, ekoizleak eta gastronomia sustatu.\nKati Simon Eizagirre


Esne Bidearen mapa osatuena eta xeheena osatu du Gaiak - Elhuyar Aldizkaria\nHasiera » Albisteak » Esne Bidearen mapa osatuena eta xeheena osatu du Gaiak\nEsne Bidearen mapa osatuena eta xeheena osatu du Gaiak\nEsne Bidearen lau mapa berri: abiadura erradiala, izar-arteko hautsa, Eguzkiarekiko mugimendua eta mapa kimikoa, hurrenez hurren. Arg. © ESA/Gaia/DPAC; CC BY-SA 3.0 IGO\nEuropako Espazio Agentziaren Gaia misioak Esne Bideari buruzko datu-andana berria argitaratu du, datu horiek aztertzen dituzten lan zientifikoen bildumarekin batera. Milioika izarren osaera kimikoa eta hiru dimentsioko mugimendua jaso dituzte, baita izarretako seismoak, mugimendu asimetrikoak eta beste hainbat datu harrigarri ere. Datu guztiak eskuragarri jarri dituzte.\n2014 eta 2017 artean jasotako datuak eta horiekin egindako azterketak dira aurkeztu dituztenak. Ia bi mila milioi izarren informazio berria eta hobetua bildu dute: besteak beste, konposizio kimikoak, tenperaturak, koloreak, masak, adinak eta gugandik zer abiaduratan ari diren hurbiltzen edo urruntzen (abiadura erradiala).\nInformazio berriaren zati handi bat espektroskopia bidez lortu dute, izarren argia koloreetan banatuz. Horrek izarren osaera kimikoari buruzko informazioa ematen du, eta, informazio horretatik abiatuta, izarraren jatorria, adina, tenperatura eta abar jakin daitezke.\nHala, Esne Bidearen historiari eta eboluzioari buruzko informazioa jasotzen duen mapa kimiko osatu bat lortu dute, non izarren generazio desberdinak identifikatu dituzten. Ikusi dute galaxiako izar batzuk jatorrizko materialez osatuta daudela; eta beste batzuk, Eguzkia kasu, aurreko beste izar-belaunaldien materialarekin aberastuta daudela.\nEsne Bidean aniztasun handia dagoela berretsi dute. Eta, konposizio kimikoan oinarrituta, ikusi ahal izan dute badirela izar batzuk beste galaxia batzuetatik etorriak. Izan ere, Esne Bideak kanpoko beste galaxia batzuk irentsi izan dituela ere ikusi dute.\nAurkikuntzarik harrigarrienetako bat izarretako seismoak izan dira. Izarren forma aldatu dezaketen tsunamien gisako eskala handiko bibrazioak detektatu dituzte, milaka izarretan, baita, egungo teorien arabera, horrelakorik espero ezin zitekeen izar batzuetan ere. Izarrak ikertzeko bide berri bat izan daitezke seismo horiek; informazio asko ematen baitute, batez ere, izarraren barne-funtzionamenduari buruzkoa.\nHorrez gain, 800.000 sistema bitar baino gehiagoren masa eta bilakaera ere jaso dituzte. Baita 156.000 asteroideren eta Esne Bidetik kanpo dauden beste milioika galaxia eta quasarren informazioa ere.


Zer faltadu euskal literaturak erakargarriago izateko? Galdera hori egin zion Arantxa Iturbek Harkaitz Canori, Booktegi-ren saioko hurrengo ataleko idazleari helarazteko. Ez nekien, ordea, Katixa Agirre izango zenik protagonista, eta interesa nuen jakiteko zer pentsatzen duen. Laguna eta lankidea da Agirre, eta nobela bakarrik irakurri diot. Gogoan dut aireportuko hizketaldi batean agindu zidala Atertu arte, itxaron lanaren kopia bat, baldin eta nik beste lagun bati bere liburua oparitzen banion. Egun batean, Euskal Herriko Unibertsitateko korridorean, eleberria eman zidan eskura. Ordutik, ez dut aukerarik baliatu haren lana gustatu zitzaidan ala ez esateko —barka iezadazu, Katixa—. Aitortuko dut, baina, autorea bera gehiago ezagutzeko interesa piztu zidala irakurketak. Hain zuzen ere, Booktegi-ren —ez dakit zergatik aukeratu duten book, eta ez pukapuka (liburua, maorieraz), adibidez— telebista saioak horretarako aukera ematen du.


IRINMODO (1307-2018): KAPERATASUNA ETA ODOL GARBITASUNA: NOBLEZIA ANTZUOLAN\nKAPERATASUNA ETA ODOL GARBITASUNA: NOBLEZIA ANTZUOLAN\nGizarte guztiek gurtu dituzte arbasoak, eta Europako gizarte guztiek toki berezia gorde dute ahozko nahiz idatzizko oroitzapenerako, eta familia izan da hori guztia gordetzeko gunea.\nEuskal Herrian, familiak eta horien oroitzapenak oso garrantzitsuak izan dira nortasun pertsonalak eta kolektiboak zehazteko garaian.\nEuskal abizenei erreparatuz gero, XVI. mendera arte baserrien izenak izaten ziren pertsonen abizenak. Lurrarekin eta lur horren gainean eraikita zegoen etxearekin atxikimendua naturala zen. XVI. mendetik aurrera, baina, patronimikoak hasi ziren garrantzia hartzen.\nAzkarate armarriaren agiria (XVII. mendea)\nXV. mende bukaeran hasi eta XXI. mende hasieraino iragan horrek interes handia sortu du gugan, eta ohikoa da udal nahiz probintzia mailako artxiboetan jendea bere antzinako arbasoen bila ibiltzea. Helburua, zuhaitz genealogikoa egitea.\nXV. mendetik bukaeratik ahoz transmititzen zen memoria, eta zeregin horretan emakumeek berebiziko balioa zuten.\nXVI. mendetik XVIII. mendera bitartean, familia askok armarriak erabiliko dituzte nortasun hori biribiltzeko, auzotarrek ez zutelako beti nortasun hori onartzen edo begi onez ikusten. Armarri hauek hiztunak ziren, hots, arbasoen nondik norakoa adierazten saiatzen ziren.\nXIX. mendetik aurrera, erromantizismoa garaiarekin bat eginda, elite bat arduratuko da armarriak erabiltzeko eskubidea eta abizenen jatorria adierazteko iturri bezala.\nBeraz, hiru mendez saiatuko da noblezia bere kaperatasuna eta odol garbitasuna frogatzen notario aurrean sinesgarritasun dokumentuak diseinatuz.\nAntzuola ez zen aparteko kasua izan, eta herriko hainbat familia saiatu zen froga hori adierazten.\nBat hartu dugu aintzat: 1757an, irailaren 23an, Juan Bautista Arrelus eta Aranburuk (Ignacia Lucía Lascurain eta Zumaetarekin ezkondua), bere semearen alde (Juan Bautista ere), egindakoa.\nZiurtagiri hau lortze aldera emandako urratsak hautemango ditugu. Ikusiko dugu ikerketatxo bat jartzen zela martxan froga ahalik eta objektiboenak lortzeko:\n1º. Herritarrei lekukotza galdetzea.\n2º. Parrokoei galdetzea.\n3º. Herriko artxiboetan arakatzea ea kargu publikoren bat-edo izan ote zuten:(“decretos y elecciones de esta villa … y de oficios honoríricos”)\n4º. Jaiotza agiriak lortzea(“se compulsen las partidas bautismales”).\n5º. Eta guzti hori eginda “se mande copia integra fehaziente, legalizada, autorizada con la solemnidad debida de las informaciones y compulsas … pedidas para ser todo de justicia”.\nBaina zeintzuk ziren froga bila aritu zen familia antzuolarra?\nJuan Bautistaren eta bere emaztearen jabegoak handiak ziren ANtzuolan: “casas solares de Arrelus, Aranburu, Lascurain, Zumaeta, Arizti y Jauregui”. Gurasoek euren hidalgiaren aitortza lehendik eginda zuten.\nBaina, zer esan nahi zuen hidalgiaren aitortza izatea? Hau, gutxi gora behera:“Hemos sido y somos nobles hijosdalgo, notorios de sangre, cristianos viejos, limpios de toda mala raza de moros, judipenitenciados de la Santa Inquisición, y de toda otra secta reprobada, y sin oficio vil, ni mechas y que como tales han sido y hemos sido siempre estimados, havidos y comunmente respetados sin cosa ni contrario, y en todos tiempos inmemorial a esta parte”.\nIraeta armarriaren agiria (XVIII. mendea)\nEsandako prozedura hasteko Antzuolako sindikoa zen Domingo de Unanue aukeratu zen udaletxetik pasatuko zirenen lekukoak onartzeko eta ondoren beren testigantzak hartzeko.\nHauexek izan ziren lekukoak:\nLehendabizi, herriko abadea: Francisco Ignacio Eguizabal. Berari galdetuko zitzaion, hasteko, ea ezagutzen zituen senar emazteak (Juan Bautista semearen gurasoak, hain zuzen: Juan Bautista eta Ignacia Lucia). Bigarrenik, ezagutzen zituen zeuzkaten jabegoak. Hirugarren, ea hidalgoak ziren. Laugarrenean, herritarrak ziren. Bosgarren, lanbide ohoretsuak (izan) zituzten. Egindako galderen erantzunak baiezkoak izan ziren.\nBigarren lekukoa, Pedro Antonio Echeverria, herriko kaperauak, egindako galdera bertsuekin emandako erantzunak zuzenak ere izan ziren.\nHirugarren lekukoa Francisco Antonio de Zumaeta, udal erregidorea (zinegotzia), izan zen. Bere erantzunetan ere ondo adierazi zuen bikotearen ezagutza.\nLaugarren lekukoa, Jose de Azcarate, udal erregidorak ere berdierantzun zuen.\nBosgarrenak, Miguel de Iñurrigarrok, Iñurrigarro baserriko jabeak ere berdin.\nSeigarrenak, Gabriel de Iraeta Ibarrak, Iraeta baserriko jabeak, gauza bera.\nOndorengo zeregina eliz agiriak kontsultatu eta kopiak eskatzea izan zen, eta une hartan “en ausencia del señor Juan Domingo de Goenaga, rector, cura, Gabriel de Gorriz”, bere ordezkoa alegia, ahalegindu zen: “ver, sacar y corregir las partidas de bautizados y casados y otros cualesquiera partidas que pidiese y señalase Juan Bautista de Arrelus Aranburu”.\nHorrela atera ziren arestian aipatutako senar emazte eta semearen jaiotza agiriak. Ondoren gurasoen ezkontzaren agiria. Bukatzeko, gizonaren aiton-amonen jaiotza agiriak.\nHurrengo urratsa, herriko udaletxean izan zen. Bertan, alkatea eta gainontzeko karguak elkarturik, izandako udal karguak ziurtatzea hasi ziren, eta hala, 1701. 1708, 1739etan izandako hauteskundeen ondoren hartutako karguen agiriak atera ziren.\nEta halaxe, 1757ko irailaren 28an, Juan Francisco Gazteluk, herriko alkateak, jasotako informazio guztia ikuskatu zuen eta onartu zituen.\nBeraz, prozesu honen bitartez, semearen hidalgia onartua geratzen zen. Esan beharrik ez dago prozesua garestia zela. Hau da, herriko "elite" edo aberatsenek soilik zutela aukera horrelako prozesuak martxan jartzeko. Beraz, lehen, gaur bezala, ate asko irekitzen zituen diruak.\nOñatiko Artxibo Historikoa: GPAH 1-0814, A fol 143r-175r


Nafarroa beherea Hazparne-Donamartiri-Bidarrai-Baigorri-Aldude-Donibane Garazi-Donazaharre\nNola iritsi HAZPARNE-DONAMARTIRI-ORTZAITZE-BIDARRAI\nHAZPARNEKO ELIZA izango da gure abiapuntua, oraindik ere Lapurdin. Elhuyar anaia kimikarien jaioterria eta Francis Jammes olerkaria hil zeneko herria dugu Hazparne. Bere izena daraman kalean museo bat eraikia dago bere omenez.\nElizaren aurretik abiatu eta zuzenean eskuinetara eginez, Baiona-Donapaleurako bidea hartuko dugu. Lekuinen (Bonloc), berriz, ezkerrera egingo dugu, eta Donestiri - Saint-Esteben (XVII.eko eliza polita) igaro eta 2 km-ra gauza bera egingo dugu.\nBeste km 1 egin eta Donamartirin (St.-Martin-d´Arberoue) sartuko gara. Hemen, eliza eskuin aldean utzi eta ezkerreko bidea hartuko dugu. 2´5 km geroago hiru aparkaleku zeharkatu ostean, Izturitze eta Otsozelaiako Lezeetako sarrerara iritsiko gara, alegia, Hego Europako santutegi paleolitikorik garrantzitsuenetako batera, eta barruan, milioika urtetan zehar sortzen joan den eta azken 50.000 urteetan populatua izan den altxor magikoa aurkituko dugu.\nDonestirira itzuli ondoren, ezkerretara egingo dugu Heletarantz. Abiatu eta 5 km-ra eskuinetara egiten badugu, herri honen erdialdean sartuko gara, Baigura mendiaren magalean. Azoka Plaza eta bere ingurua, eliza eta hilerria nabarmentzekoak dira, baina Heleta Nafarroa Behereko herrialde osoan ospetsu bihurtu duena azaroaren 24-25ean ospatzen den Zaldien Azoka koloretsua da. Baserritarrak edonondik datoz tratuan aritzera, eta jatetxeek plater tradizionalenak eskaintzen dituzte, kantitate handian gainera.\nKm 1 aurrerago ezkerrera egingo dugu, eta bertatik 5 km-tara, Irisarrira helduko gara. Hemen Donibane Garazi-Ortzaize aldera egiten badugu, herriko erdialdea zeharkatuko dugu. Bertan, XII.eko Jerusalengo Ordenako Zaldunen Ospitale mugagabea nabarmentzen da, XVI.ean Maltako Ordenaren eskuetara pasatu zena. Gaur egungo eraikina XVII.ekoa da, zaharra XVI. mendean suntsitu baitzuten.\nHARPEKO SAINDUA, ESTALAGMITA MITIKOA\nOrtzaizerantz goazela, Bidarrai ondoko Itsusiko Harri gorrixkak ikusteko parada izango dugu. Ortzaizen erdi aroko jauregiak eta XVII-XIX.eko baserri ederrak miretsiko ditugu, harri gorrixkaren gaineko bere ateburuekin. St. Juliengo elizak ere bisitatxo bat merezi du.\nOndoren, eskuinera egin eta handik 6 km-ra, Bidarraiko erdialdera iristeko sarrera-zubia dugu, herria dagoen mendixkaren behealdean. Hori igaro, eta lehendabizi eskuinera eta geroago ezkerrera eginez, herri-barnean izango gara.\nHarpeko Saindura iristeko zera egin behar dugu: leku beretik jaitsi, ezkerrera dugun zubi semizirkular bat igaro eta berriro ezkerrera egin, ibaia gure ezkerrean utziz; hemendik aurrera zuzen eta gorantz jarraituko dugu. 2 km-tara “Infernuko Zubia” pasatu eta handik 0,5 km-tara bidegurutzean eskuinetara joko dugu, behe alderantz. 2 km-tara beste zubi bat igaro eta handik 1,5 km-tara, zirko natural baten azpian aurkitzen den bigarren baserrian aparkatuko dugu, oinez amaitzeko.\nErrepidera itzuliz, Baigorrirako bidean Arrosa ondotik pasatuko gara, eta 3 km-tara Eiheraldetik.\nOrreagako Monasterioak XII. mendean fundaturiko priorerri hau, azkenean 1723. urtean independizatu zen. Mendixka baten gainean kokaturik, baxenafar estiloko etxe zuriz osatutako herri honen alde batean frontoia, aterpea eta Herriko Etxea ditugu, eta bestean, tonu gorrixkako eliza. Hemendik, inguruko mendi gorritxoen bista polita ikus dezakegu.\nKotxez hurbildu ondoren, baserri baten atzealdetik abiatzen den galtzada moduko bat igoko dugu, gure aurrean altxatzen den mendi-zirkurantz. 150 bat metrotara, bidegurutze moduko batean ezkerretara eginez zuzen-zuzenean haizperaino eramango gaituen lurrezko bidezidor bat abiatzen da. Bertan, ehunka urtetan gurtu izan duten “izerdi egiten duen santua” dugu, hots, giza-itxura duen estalagmita (imajinazio pixka batekin). Ohiturari jarraiki, ur horrek azalaren gaixotasunak sendatzen ditu, eta sinismen horrek bultzaturik, jende askok hainbat buruzapi eta arropa utzi ohi du kobazuloan.\nBesta Berri (Korpus Eguna)\nAndre Mari (abuztuak 15)


Sexismo basatia Kulturan • ZUZEU\nSexismo basatia Kulturan\nSexismo basatia Kulturan –\nGaitasun berdina dute, lizentziatu kopuru handiagoa dago eta nota hobeak ateratzen dituzte, baina errealitatean ikusezinak dira. Emakumeak dira.\nAbenduan Gara egunkariak egindako elkarrizketa batean, Montehermoso Kulturgunearen inguruko hausnarketa egiten du Arakisek. Beste gauza batzuen artean, Kultura gizarteko beste hainbat arlo bezain garrantzitsua dela azpimarratzen du. Arakisen hitzetan, “Kultura funtsezkoa ez dela pentsatzeari utzi behar diogu. Ondarea, artea eta kultura, hezkuntza eta osasuna bezain funtsezkoak dira”. Ildo honetatik, kulturan emakumeen presentzia bultzatu izanaz harro agertzen da, “gaitasun berdina izanik, emakumeak emakume izate hutsagatik alboratzen dituztelako, eta Montehermosoko programazioan hori ez gertatzea” bermatu dutelako.\nEgoera honi aurre egiteko moduaren inguruan hausnarketa ere egiten du, eta “hori, gaur egun, kuotak ezarriz bakarrik lor daitekeela ” gaineratzen du. Estrukturaren baitan “sexismo basatia” dagoela azpimarratzen du, eta urte luzez arlo horretan lanean diharduenaren ziurtasunaz, “emakume lizentziatu gehiago dago eta nota hobeak dituzte, aldiz, kultur programazioetan %20ko presentzia bakarrik” dutela salatzen du, errealitatea “lotsagarria” dela gaineratuz.\n“EAEn berdintasuna bermatzeko lege bi daude (2005ekoa eta 2007koa).\nHari berari tiratuz eta enpresa pribatuei dagokionez, Women in the Literary Arts elkarteak, 2010. urtean, emakumeek literatura eta pentsamenduaren arloan izan duten presentzia zenbatu du. Datuak esanguratsuak dira, izan ere, kategoria guztietan eta aztertutako aldizkari guztietan (Atlantic, London Review of books. Granta, The New York Review of books, Times Literary Supplement, Harper’s…) gizonezkoen portzentaia emakumezkoena baino askoz handiagoa da, emakumeena %16 inguruan dagoelarik (http://vidaweb.org/the-count-2010#).\nDuela aste batzuk Laura Freixas idazleak prentsa artikulu batean, jaso dituen beste hainbat datu aipatzen zituen, hona hemen horietako batzuk; Erresuma Batuko egunkarietako artikuluetako %78 gizonek idatzi dituzte (The Guardian, 11-12-4); 2000 eta 2006 urte bitartean Espainian ekoiztutako filme guztietatik, emakumeek zuzendutakoak %7 bakarrik izan ziren; Que leer aldizkariko azken 12 aleetako azalean gizonen argazkiak zeuden; tirada handiena duten estatu espainoleko 3 egunkarietako gehigarriak sinatzen dituzten 44 kritikarien artean 7 bakarrik dira emakumeak (%16), eta museo publikoetan antolatutako erakusketetako artisten artean ere emakume artistak %16 inguru bakarrik dira. (http://blogs.elpais.com/mujeres/2011/12/el-escaso-poder-de-las-mujeres-en-la-cultura-sexo-arte.html#more)\nEuskal herriko kultur produkzioarekin gertatzen dena aztertzeko datuak alderatu beharko genituzke eta horretarako kultur aldizkarietako azalak, iritzi emale eta kritikari kopuruak eta beste hamaika datu alderatu beharko liratezke.\nBaina portzentaiak antzerakoak edo okerragoak direla esatera ausartuko nintzateke. Albistari digital honen aurreko argitalpen batean etbk abenduan emititu dituen euskal herrian egindako (eta diru publikoz lagundutako) filmeen adibide bat daukagu. 6 film horietako zerrendetan lehen lau izenen artean azaltzen diren pertsonetatik bakarra da emakumea. Kasu honetan, portzentaia, % 4,1ekoa da, beraz.\nemakumeak, euskal kultura, sexismoa\n"Ez naiz sekula Ipar Korean izan eta ez dut bertako inor ezagutzen"\nZer duzu buruan “Sexismo basatia Kulturan”-ri buruz\narakis 2012-01-09 19:30\nKaixo, Guztiz adoz nago. Portzentaiak askoz ere okerragoak direla uste dut nik ere. Agur bero bat kiss kiis bang bang Arakis